
Wahre abconterfeyung / der ſchaͤd⸗ 
| lichen vnd erſchroͤcklichen 
ctder Jeſuiter mit 
angehenckter warnung / an die loͤb⸗ 
liche teutſche Nation / ſich vor jrer verborg⸗ 
nan liſt / vnd gifft zu huͤten. 
erſten buch der koͤnigen am zwey vnd zwen⸗ 
tigſten ca itel / ſagt der prophet Micha zum koͤnig Achab: Höre nun 
das wort deß Herrn / ich ſahe den Herrn ſitzen auff einem ſtull / 
vnd alles himliſche heer vmb in ſtehen / zu ſeiner rechten vnd ſeiner 
lincken / vnd der Herr ſprach: Wer will Achab vberreden / das er 
hinauff ziehe / vñ falle zu Ramoth in Gilead: Vnd einer ſaget diß / der 
ander das. Da gieng ein Geiſt herauß vnd tratt vor den Herrn vnd 
ſprach: Ich will in vberreden. Der Herr ſprach zu jm: Wo mit? Er 
ſprach: Ich will außgehen / vnd will ein falſcher Geiſt ſein / in aller 
ſeiner propheten mundt. Er ſprach: Du ſolſt jn vberreden / vnd ſolts 
außrichten / gehe auß vnnd thu alſo. Nun ſihe / der Herr hat einen 
falſchen Geiſt gegeben in aller diefer deiner propheten mundt / 
vnd der Herr hat boͤſes vber dich geredet. 


Nach Seel. nach Lelb / nach gVtinaCh L VDt. 

Warnung an die loͤbliche teutſche 
Nation / damit ſie ſich vor der ſchaͤdlichen Gert 
her Jeſuiter / ſo ſich durch falſche luͤgen vnd liſt / auch vner⸗ 
hoͤrter graußſamer vnerſaͤttigter tyranney vn blut vergieſſen / der ar⸗ 
men einfaͤltigen feel / leib vnd gut / in ewiges vnd zeitliches verderben 
zuſtecken / auch vnſer geltebtes vatterlandt in ſchwerliche dienſtbar⸗ 
eit deß Baſts / vnd wahren Endtichriſten zuwerffen vnderſtehen / 
ich demnach vor jrer grauſamkeit vorzuſehen vnd zuhuͤten haben. 
Allen guthertzigen / hohen vnd niedern ſtands teutſcher Nation 
perſonen zu gutem / vnd vornemlich dem Almech⸗ 
ligen zu ehren geſtellt / durch einen lieb⸗ 
N haber der warheit. 


Shat die gantze Fhriſtenheit / der all: 
mechtigen vnzert heilten / goͤttlichen Dreyfaltigkeit 
zum hoͤchſten / mit vngefaͤlſchtem / eyfferigem / an 
daͤchtigem hertzen / gefaltenen henden vnd gebuͤckten 
knlen zu dancken / daß dieſelbe in dieſen letzten zeiten / 
ond nach genediger erklaͤrung ſeines nun mehr offenbarten willens / 
vnd widerbringung ſeines vorlaͤngſt durch die antichriſtiſchen vnter 
die banck geſtoſſenen gnadenbunds / feine vnd feines heiligen worts 
kirchen / vñ angehoͤrenden gliedern feindt / ſo klaͤrlich an tag gebracht / 
daß man nun mehr nicht allein / jhre falſche / Gottes wort wiederige 
lehr ſehen / ſondern auch auß jrem leben / thun vnd wandel / vorhaben / 
vnd anſchlaͤgen abnemmen muß / daß ſie nit durch Gottes Geiſt / ſon⸗ 
dern durch den / welcher dem menſchlichen geſchlecht feindt / hie seit- 
lich / vnd hernach zum ewigem verderben zubringen / luſt lieb vnd ge- 
fallen hat / vnd zu tag vnd nacht allen fleiß darin anwendet / getrieben 
werden. 5 8 
Dann zwar deß Herrn Chriſti( welcher die warheit ſelber iſt) wort 
nicht fehlen toͤnnen / da er außtruͤcklich ſagt: Daß in den letzten zeiten 
falſche propheten in ſchaffskleidern / ſich in die Chriſtliche Kirch ein- 
ſchleichen vñ doch inwendig reiſſen de wolff ſeyn werden / welche man 
an jren fruchten / thun vnd laſſen erkennen / vnd ſie / wie billich als 
ſchaͤdliche leut / fliehen / meiden / vnd jhrer lehr nicht felgen ſoll. 
4 | a ti * 

Daß nun der allmechtige GOtt / wunderbarlich ſolche woͤlf 
ſchaͤlct vnd verfuͤhrer / ſeiner armen Chriſten heit offenbaret / vnd al 
mic fingern fie menniglich gezeiget / daß findet ſich auß juͤngſt den 
vier vnnd neuntzigſten jar / in Franckreich verlauffenen geſchicht 
Da dann durch anſtifftung der ſchaͤdlichen Jeſultiſchen Sect / 
junger bab / fo vnter jhrer diſciplin vnd ſchulen zucht geweſen / dure 
falſches angeben / vnderm ſchein die ewige ſeligkeit zuerlangen / dahin 
er den jetzigen fönig in Franckreich moͤrderiſcher weiß vmbbringet 
ſoll / beredet haben. Welches doch durch die vnwandelbare vorſehun 
Gottes / jhrem begehren nach nicht ins werck gebracht / ſondern allei 
dahin (Gott lob ) gericht worden / das nicht allein jhr der Jeſuite 
moͤrderiſch vorhaben an tag gebracht / ſonder auch die / biß dahero ver 
führiſche / mit phariſeiſchem bracht gefuͤhrte lehr bey mennigliche 
was religton fie auch ſeyen / in verdacht gezogen worden / vnnd alſt 
vervrſacht / daß fo woll die papiſten / als die reformirten reli 
gions per ſonen gebetten vnd begehret / ſie auſſer dem loͤblichem koͤnig 
reich Franckreich welches nunmehr rhu / friedt vnd einigkeit zuhal 
ten begeret) fie als vervrſacher alles biß daher erlittenen ſchadens 
mordts / brands / mißdrawens vnd verhergung deß gantzen jres vat 
terlands / deſſelben verwieſen vnd außgetrieben worden. | 

Welches / dieweil es in der nachbarſchafft teutſcher Nation / if 
ſolches nicht allein denckwuͤrdig / ſondern ſollen billich vns diß ein er 
empel ſein laſſen / Alſo vnd das wir wiſſen / daß wir weniger nicht / al 
die kron Franckreich vns vor ſolchem ſchaͤdlichen / moͤrderiſchen vn 
erſaͤttigten geitzhaͤlßen / verfuͤhriſchen lehrern huͤtten / ſolche bey zei 
abſchaffen / vnd von vielen vnerforſchlichen vbeln vnnd vnrhatten 
vns mit Gottes huͤlff erretten ollen. 

Damit aber dem einfaltigen mann / die ſchaͤdliche Sect der Je 
ſuiter kundt werden / ſo iſt dieſes alſo in teutſcher ſprach auffs papier 
bracht / auff daß offenbar vnnd kundt werdt / wie ſie anfangs weniger 
nicht in vnſer vatterlandt / als Franckreich vnd Engellandt vnderm 
falſchen Hypocritiſchen ſchein / einer vermeinten / geiſt vnnd gottſe 
ligkeit / ingeſchlichen / ſondern auch kundt vnd offenbar werde / wat 
dieſe ſchaͤdtliche / vnd blutdurſchtige leut / in der zeit ſie in teuſcher Na 
tion geduldet / vor ſchaden / zwytracht vnd vnrhu erweckt haben. 

Wollen alſo den anfang machen / auß dem ingang deß vertrags / 
fo Antonius Arnoldi ein rechtsgelehrter vñ Aduocat deß hohenrath 
in Pariß / vnd der verſtorbenen Koͤnigin / von wegen der Vntuerſite 


* 

Pariß / Procuratorn / als klaͤgern contra die Jeſuiter beklagte / da- 
rinnen ihr der Jeſutter anfang vnnd aufftommen / auch wie ſie ſich / 
ſeithero fie in Franckreich geweſen / gehalten / was vor nutz oder fcha- | 
dens fie darinnen gefchafft / elärtich zu ſehen. * | 
Neben dem fol vermeldt werden / wie fie ſich in teutſcher Na⸗ i 
tion verhalten / was jr anfang / worauff ſie gedrachtet / warnach ſie 
gerungen / vnd was darauß entſtanden / vnnd man ſich noch jrent · 
wegen täglich zubefahren habe. ’ 
Erſtlich / jhren anfang belangendt / finde ſich in hiſtorien / auch 3 
jhrer ſelbſt bekanntnuß / daß die Frantzoſen / die Statt Pampelonam / 
im jahr nach vnſerer erloͤſung 1521. belaͤgert. In welcher Statt ein 
oberſter Spanier / genannt Ignatius Layola wahr / welcher ſich 
dapffer / als ein triegshelt wehret / zu letzt aber wardt er an beyden 
f chenckeln / der maſſen beſchaͤdigt / daß er dem kriegshandel nicht mehr 
abwarten kundt / ſondern den verlaſſen muſte / welcher / als er ſich 
an den Frantzoſen / nicht mehr rechen kundte / hat er die verderbliche 
Sect / deß Jeſutteriſchen ordens erdacht / alſo ſich / wie hernacher fol- 
gen wirdt / mehr als wann er geradt vnd zum krieg duͤchtig geweſen / 
gerochen / ja auch alſo / daß wann er ſchon ein offentlicher feindt gewe⸗ 
ſen / vnd krieg gefuͤhret / ja die Peſtilentz hunger vnd kummer vnd alle 
die plagen / damit der allmechtige die fünden der menſchen heim 
ſucht in feiner handt gehabt / vnd wem er gewolt aufferlegen oder da⸗ 
mit beſchaͤdigen / dannochter mehr nicht / als beſchehen / das fönig- 
reich Franckreich beſchaͤdigen moͤgen. 6 1 
Alſo ſihet man daß der ſt iffter dieſes ordens nicht außtrieb der gott 
ſeligkeit / ſonder auß vorhabender rachgier vnd verzweiffelung ſich in 
dieſen ſtandt begeben. Nam deſperatio facit monachum. 
Vnd iſt vnter andern zu verwundern! daß ob wol die natur den 
vngeheweren / wuͤteriſchen tyraniſchen thieren / als den Loͤben vnd 5 
andern mehr / dieleigenſchafft gegeben / das ſie jhr lebenlang / nur ei- 
nen jungen / vnd nicht mehr bekommen / das Gott der allmechtige die- 
ſen ſchaͤdlichen tyranniſchen / blutdurſchtigen volck nicht gewehret / 
ſondern zugelaſſen / das die Set / deren erſtlich nur ſechtzig vnd 
mehr nicht geweſen / in gar kurtzer zeit / vber die zehen tauſendt / folgens 
aber / vnnd nach verlauffung dreiſſig jahrn / jhrer an die zwoͤlff mal- 
bundert tauſent worden ſeindt / alſo das vngezieffer / wie die wuͤrm / 
oder maden einen gutten keß / alſo ſie nicht allein / die beſte ae vnd 
̃ | ai 

kloͤntgreich / ſondern bey nahen dt die gantze welt mit jrem falſchen er 
dichtem zunamen beſchmeiſt haben. ri 
Sie haben ſich aber wider in Teutſchlandt / noch Franckreich 
hauffen weiß eingedrungẽ ſondern ſeindt eynſam / vnd mit geringem 
anſehen daher geſchlichen / vnd ſich bey den hohen herren geiſtliches 
ſtands / vnd die von dem Römsfchen ſtul jren nutz gehabt / einge- 
ſchleiffet / in phariſeiſch lebẽ g. führt / biß lang ſie die gemuͤter derẽ / da- 
mit fie vmbgangen / erlernet haben / vnd mit jren.falſchen ſchein vnd 
betrieglicher andacht / die einfaͤltige geaͤffet / auch dermaſſen verfuͤhret / 
daß man ſie jres euſſerlichen lebens / gleich fals fleiſſes mit vnterweiſ- 
fung der jngendt / in ſprachen vnd freyen fünften bey nahent vor En- 
gel gehalten hette: Dannen hero erfolget / daß der Bapſt ſie den vor- 
nembſten geiſtlichen Fuͤrſten teutſcher Nation commendirt/ vnd 
ſie zubefuͤrdern befohlen har. — 
Wañ nun in gantzer C hriſtenheit / bey der gemeinen prieſterſchafft / 
groſſe vnwiſſenheit / ſo wol auff ſtifften / als cloͤſtern / wie dan auch auff 
den landtpfarren / neben allem vpplgem leben / leyder ingeriſſen war / 
dannen hero ſich viel authertzige beſchwert befunden / vnd ab ſolchem 
bey nahendt in zweiffel geſetzt / ob der pfaffen Religion mit Gottes 
wort ein gemeinſchafft gehabt oder nicht / alſo hat der boͤſe feindt / die 
liſtige / bet rigliche ſchlang die Jeſuiter / auß verhengnuß Gottes (die- 
weil wir die warheit ſo er vns in dieſen leuten zeiten offenbaret / mit 
andacht in wahrem glauben an feine barmhertzigkeit / zum theil nicht 
recht erkannt oder annem men woͤllen) erwecket / welche die thumb / 
ſo vor lengſt durch nachlaͤſſigkeit der kirchendiener eingeriſſen waren / 
mit newen ferblein angeſtrichen / vnd mit jrem woll doch luͤgenhaffti- 
gem) ſchwetzen / daß arme volck vom rechten auff den zur hellen füß- 
renden weg gefuͤhret. 

Damit fie aber bey der gantzen Chriſtenheit / in anſchen kommen 
moͤchten / haben ſie jr gefährliches, vnd aller voller grewels vorhaben / 
bey der lieben zarten jugendt angef ingen / vnd iſt nicht ohn / daß ſie an 
fangs dieſelbe in allen ſprachen vnd freyen kuͤnſten / mit groſſem fleiß 
vnterwieſen / alſo daß die ſchulen vnd Vniner ſiteten welche in groſſen 
abgang / vnd bey nahendt in Varbartem gerahten waren / wieder bey 
jrer zeit / zu vnd auffgenommen haben. Wann aber es nicht allein da- 
ran gelegen / daß man die ſprachen vnd fünften wiſſe / ſondern viel- 
mehr dahin zuſehen vnd zu arbeiten / daß die Gottesforcht / welche 


iſt ein anfang aller weißheit / gepflantzt vnd befuͤrdert werde / ſo * 

wir ſehen ob dieſe der Jeſuiter inſtitution vnd vnderweiſſung der 
zendt verdraͤglich / vnd ob ire ver meinte muͤhe / vnd vorgebende gleiſ⸗ 
ide an dacht / der kirchen Gottes / vnd dem gemeinen vatterlandt 
enlich vnd nuͤtzlich ſey oder nicht. Ba 
Vnd iſt demnach zum erſten wahr / daß die Jeſuiter ire inſtirution 
it einer vorgebner andacht vñ ſonderlicher vermeiter Gottes furcht / 
y der heben jugendt / mit einem groſſem ſchein vnd apparentz ange; 
ingen / dann ſie zuuorderſt die brechtige meß hoͤren / alles mit dem ge⸗ 
et vnd anruffung der verſtorbenen heyligen anfangen / neben dem 
n zůchtiges vnd meſſiges leben fuͤhren / zu etlichen beiten faften / vnd 
eichlich opffern muͤſſen. | | | 
Aber dem Allmechtigen ſey es geklagt / daß dieſe verfätfcher Goͤtt- & 
ches worts / vnſer liebes vatterlandt vnd bluͤende jugendt / mit jrem 
ifft vnd falſcher lehr alſo ingenommen vnd verfuͤhret / daß ſie den 
peg der ſeligkeit / Jeſum Chriſtum verlaſſen / vnd durch menſchen / 
hne einigen grundt Goͤttlicher ſchrifft warheit / vnd befehl deß Her- 
en / erdichte funde / die ſeligkeit zuerlangen ſich bemuͤhen. Dann was 
an doch dem Allmechtigen höher vnd mehr verdrießlicher vorkomen / 
ann daß man ſich an dem heilſamen verdienſt / ſeines geliebten Sons 
Jeſu Ehriſtt / welchen er zur erloͤſung vnd verſoͤhnung deß menſch⸗ 
ichen geſchlechts / in die welt gegeben / vnd den bittern todt am ſtam 
ch Creutzes leiden laſſen / nicht genuͤget / fordern jnen ſelbſt em ande; 
e verſoͤhnung in der meß erdichtẽ / da fie dañ an ſtatt deß Herrn Chri⸗ 
ti ein verflucht / von einem ſuͤndtlichen vnd laſterhafften ſtinckendem 
nenſchen erdacht / brodt oder holhippen / anbeten⸗ vñ ſolches vor einen 
Hott( welchen doch die meuß nagen / die muͤcken beſchmeiſſen / vnd der | 
wind hinwehet) halten / ehren / mbtragen vñ mit ſilber vnd goldt zteh⸗ 1 
ren. Neben dem / den verſtorbenen heiligen die ehr deß mitler ampts / ſo 
Chriſto allein gebuͤrt / zu ſchreiben / vnd auß den ſeligen abgeſtorbnen 
heyligen abgoͤtter machen. Was haben ſie auch anders / durch erin- 
nerung vñ anhaltung emnes maͤſſigen leber s geſucht / dann jren grof- 
fen jrrthumb vnd falſche lehr / als kundte der menſch durch ſich ſelbſt / 
vnd fuͤhrung eines ſtrengen lebens / den Himmel / vnd das ewige ſelige 
leben / one deß Herrn Chriſti verdienſt / erlangen. Vn fiher man hier⸗ 
auß / daß das fundament. darauff fir iren thurn vnd veſten baw fe- 
tzen woͤllen / falſch faul vnd grun dtloß iſt. Diß jr ſckaͤdliches / zu ver⸗ 
derbung der ſeelen / giſſt / habẽ ſie der lieben jugend t/ wit ſolchem honig 
eingeſtrichen / daß bieſelbe ſelches leder licht en pfun den ſonder bey 
a ij men 

ihnen der maffen veraltet / daß man ohne ſonderliche gnad Gotte 
deſſen handt nimmer geſchloſſen ) ſchwerlich huͤlff / rath vnd artzney 
darvor finden fan / vnnd alſo viel in zettliches vnd ewiges verderbe 
durch ſolche jnnerliche verfuͤhrer / verſenckt worden. 

Wann nun auß verfaͤlſchung Goͤttlichen worts / anders nich 
dann abgoͤtteren / deren alle andere vntugenden anhangen / erwachſet 
fo wolle hören was die heyloſen verführer der armen jugendt fer. 
ner / nach dem ſie in jren ſtudijs etwas vortgeſchritten / vor ſtrick legen 
damtt ſie dieſelbe im zwang vnd gehorſam behalten. 

Alſo baldt ſie fehen einen geſchmitzten kopff / denſelben ruͤhmen fi 
hoch / thun im groſſe verheiſſung / ſie jne zu groſſen ehren / prelaturen / 
vnd inkommen befuͤrdern woͤllen / dannenhero die vnwiſſende vnd 
zur welt begtrige jugendt ihnen balt alles jhr begehrn ( die beſchwer⸗ 
lichen armut zuentfliehen) williget / ja auch leichtlich bereden laſſen / 
daß ſie alle jhre befelch / ſie ſeyen fo er ſchroͤcklich / vnerhoͤrt vnd tyran⸗ 
niſch / als fie immer genennt werden moͤgen / mit luft vñ lieb ins werck 
zurichten / jnen mit allen ernſt angelegen fein laſſen: Wie ſolches her 
nacher mit etlichen glaubwuͤrdigen exempeln bewehret werden ſoll. 
Diefe geſchmitzte koͤpff muͤſſen ſich mit eyds pflicht / jnen vnd ihrem 
oberſten verbinden / vnd da ſie dem ſelben alſo im werck nicht nachſe⸗ 
tzen / kommen ſie in gefahr leibs vnd lebens / werden entweder durch 
= heimlichen mordt / oder ewiger gefengnuß vmbgebracht vnnd 
verſteckt. 

Gleichfals / da fie einen einfaͤltigen dropffen / der fie fuͤrchtet / vnd 
den verſtand nicht hat jren lehren in Gottes wort nach zuſuchen / ha- 
ben / denſelben befuͤrdern ſie auff arme dorpffpfarren / daſelbſt er 
kaum das brodt zur leibs nahrung haben mag / ſondern wie die faule 
raubvoͤgel das geaß vnnd todten bein / alſo er fich der verſtoͤrbenen 
guͤter / durch leſung vnnd vollziehung / der verfluchten ſeelmeſſen / 
zuernehren gedrungen wirdt / da er auch einen vber ſchuß durchs jahr 
vberkommen kan / ſolches wirdt durch felgame praticken vnd liſt an fie 
bracht: Alſo der arme tropff / ihr eſel vnd ſacktraͤger fein vnd bleiben 
muß / da er nicht gaͤntzlich der pfarren vnd vnderhalt beraubt werden / 
in ſtaͤttiger gefahr ſtehen will. * 

Siehet man alſo hierauß / das die vnerſaͤttigte Sect mit jrer Intti- 
tution anders nichts ſucht / dann daß jr ſtandt erhoͤhet / bereichet / vnd 
gemehret werde. N 


Zu dem / ſo haben ſie durch ſolche Inſtitution der jugendt l 
groſſen 

oſſen gewin / dann ſie nicht gern etwas vergebens / vmb ſonſt vnd 
e belohnung thun. Dañ erſtlich gewinnen fie der eltern hertzen vnd 
můther / welche ſich hoͤchlich erfrewen / wann ſie an jren kindern ſe⸗ 

n / ſie nicht allein woll ſtudirt habẽ / ſondern auch zu hoͤherm ſtandt 
fürdere werden / daß fie bewogen / den Jeſuitern groſſe geſchenck / ent⸗ 
eder als baldt / oder in Teſtamenten alſo zuordnen / daß den andern / 
id im weltlichen ſtandt vberbleibenden kindern / wenig in der thei⸗ 
ng gelaſſen wirt: Sehen fie auch daß die eltern reich / vñ viel zugeben 
cht geneigt / ſo hindergehen ſie die arme vnwiſſende jugendt / mit ver- 
iſſung def ewigen lebens (welches doch in jrer macht nicht iſt) daß 
hernacher jr anererbt gut jnen vbergeben vnd auff tragen muͤſſen. 
Birde alſo den rechten erben durch ſolche liſt daß jrig entzogen / vnd 
ff die vielfraͤſſige Sect gewendt. Es iſt auch offenbar / daß durch 
Iches mittel / fie in Franckreich merckliches gut vnd gelt an ſich ge⸗ 
acht / ja auch in teutſcher Nation etlichen ehrliebenden leuten / jr 
be kinder in frembde landt / auß hoffnung fie dar durch deren verlaſ⸗ 
nſchafft vnd erbtheil an ſich ziehen vnd bringen moͤgen / entfůͤhret / 
ſo die guthertzige eltern vnd geſchwiſtert nicht allein jres guts / fon- 
rn auch jrer kinder / bruͤder vnd verwanten gegenwart vnd beywe⸗ 
ung in jren hoͤchſten noͤren vnd alter beraubt werden / daruber ſie 
ai vmb raach zu Gott dem Allmechtigen / mit inbruͤnſtizem vnd wol 
ervrſachtem gebet zu tag vnd nacht ſchreyen / deren exempel man wol 
amhafft machen koͤnnt / wañ man nit beſorget / daß das blutdurſtige 
ngeziefer ſich nicht an den lieben eltern ferner rechen / vnd zu ſchaden 
bringen vnterſtehen wuͤrdt. 

Vber diß alles / wann ſie die einfaͤltige jugendt vberredet haben / 10. 
aß jr ſtandt am aller heyligſten ſey / darinnen mann Gott dem all. 
nechtigen vnd feiner kirchen am aller beſten dienen / vnd auch die zelt 
iche vergeltung haben moͤge / ſo hencken ſie darneben an / daß man 
erenwegen keine ſchaͤdlichere noch gottloſere leut dann die / ſo jis mit 
erhaſtem namen luhteriſch vñcaluiniſch nennen / findet. Derwegen 
eigen ſie die jugent / denſelben durch alle mittel fie ſeyen den rechten 
‚nd billigketten gemeß oder nicht / ja mit falſchen erdichten verläumb- 
en / mit gifft / mit mordt / brandt vnd boͤſem rarh vnd vorſchlaͤgen / 
erfolgen helffen follen: Alſo vnd damit ſie allen vnluſten vnd wider- 
villen / von jn den benachbarten Fuͤrſten vnd Herren / auch andern 
uf haß der reinen religion / die fie mit jren 2 8 5 En 5 > ) 

heblich verdammen / erleyden / zur vngedult gereizt / vnd letzlichen in 
alle euſſerſte geferligkeit geſteckt werden. ET TE 

Wer nun in ſolchem jrem werek vnd vorhaben iu vnterhaltung 
vnd vortplantzung deß Roͤmiſchen Antiehriſts ein meiſter iſt / vnd ſich 


am fleiſſigſten brauchen laͤſt / der hat deſto mehr lobs vnd — 
aber entweder gewiſſens halber oder auß mitleiden vnd barmhertz 5 
keit gegen ſeinem nechſten / ſolches nicht thun kan / oder — 
Gottes macht an ſeinem vorhaben vnd verrichtung verhindert wir 

derſelb hat nichts guts / ſondern alle verfolgung / ſchenden vnd laͤ⸗ 
ſtern / von jnen zugewarten. Dann fie in warheit die art vnd ey⸗ 
genſchafft jres meiſters vnd treibers deß Sathans haben / welche 
ſeine verpflichte zauberer / den menſchẽ zu ſchaden dringet / vnd want 
ſie nichts verrichtet / er ſie alsdann mit ſtreichen vnd andern plag 

heimſuchet / daß ſie jren meiſter kennen lernen. rA y 


In ſumma fie vnterweiſen / lehren vnd führen die liebe jugend 
anderſt wohin nit / dann zu offentlicher abgoͤtterey / daſelbſt her da r 
die liebe gegen dem nechften erkaltet / dardurch mordt vnd jammer 
auch alles mißtrawen in gantzer teutſcher Nation entſtanden / wer 
nun die liebe jugendt alſo in jrem vnzeitigem alter / vnd / ſo zu ſagen 
vnuerſtandt verfuͤhret / vnd jn ſolche groſſe aͤrgernuß gibt / denſelbe 
wer zwar beſſer / er einen muͤhlſtein am hals hette / vnd in die tieffe deß 
meers geſenckt wuͤrde. | n 

Derenwegen / vnſerm geliebten vatterlandt vnd deren regierern, 
dieſem vbel zuuerkommen / hoch von noten / vnd dahin zutrachten / daß 
dieſe wahre Antichriſtiſche Roͤmiſche Paͤbſtiſche roth / welche nach 
nichts anders / als nach blut duͤrſtet / auß vnd abgeſchafft werden / zu 
rathen iſt / damit nicht die ſtraff vber vns / als die wir auff vnſerer kin 
der heil vnd ſeligkeit / nach vnſers geliebten vaterlands freyheit / kein 
achtung haben / ſonder vnſere kinder lebendig dem Jog vnd Moloch 
auffopffern / auch vnſere vnd vnſerer nachtommen / in die vnleidliche 
Papiſtiſche vnd wahre Antichriſtiſche dienſibarkeit / vnd vnertraͤg 
uches joch ſtecken / kom̃e / vnd letzlichen mit inen den blinden fuͤhrern / 
in die tieffe grub der ewigen verdamniß geſtüͤrtzt werden. 84 

Als nun diß begirig volck geſehen / daß fie mit der Inſtitution vnd 
lehr / ſo ſie der jugendt gethan / bey menniglich aroſſen lob vnd danc 
erlangt / alſo jrem vorhaben einen guten anfang gemacht / vnd vor 
allen / vor biederleut gehalten / als was ſie gelobt vor lobens wert / was 


> 


r 

egeſchendet zu ſchenden were / geachtet worden / haben ſie jre zucht bey 
en groſſen herrn angeben / vnd nach dem fie ſtudiret / auch jren kram 
ſattlich zu marck haben können bringen. Dieſelbe / erſtlich in die Can · 
eleyen / nachgehends in 1 055 raͤth / ingeſchleifft / nach dem fie dañ 
res meiſters art nach / voller liſt vnd phariſeiſcher geberden ſich geflel- 
et / u dem eines mälligen lebens ſich befliſſen / mit hin zu / daß ſie in 
aͤthen vor andern beredt / vnd auß der kunſt die ſachen beſſer als 
indere vorbringen koͤnnten: So haben die groſſe Herren nicht vn 
lig ſie vor andern beuor gehabt / vnd jnen jre heimligkeit mehr als 
imdern vertraunu ee. SE Ä 
Dutch ſolche mittel haben die liſtige Jeſuiter / der groſſen her- 
en anſchlaͤg vnd vorhaben / item deren verſtandt / art vnd natur / wie 
hann in gleichem deren vermögen vnd vnterhalt erlernen moͤgen / vnd 
drauß jhnen ein anſchlag machen / wie alles daß jenig / ſo zur vort- 
pflantzung deß Papiſtiſchen Antichriſtenthumbs dienlich / ins werck 
gericht / vnd das ſo zu feinem nachtheil gereichen moͤchte / bey zeit / end · 
weder mit liſt ode gewalt abgeſchafft werde. 1 1 12 
Solches zuerhalten / haben fie groſſen vortheil an vorgemeldter 
rer zucht / ſo ſie in raͤhten haben / vnd mit jrem vnheilbaren gifft / ver- 
torben oder angeſteckt gehabt. Dann feinen der maſſen verpflicht / 
daß ſie leib vnd leben / ehr vnd guͤten leymuth lieber verlieren / dann 
darumb vnd daran ſein / daß das geringſte / ſo dem Pabſtumb einen 
abbruch thun moͤchte / zulaſſen / oder befurdern helffen wolten. Was 
alſo in rächen vorkompt / daß bleibt den Jeſuitern vnuerborgen / ja 
ehe man zu rath gehet⸗ haben fie die ſrige vnterricht / was fie bewilli⸗ 
gen oder ſchlieſſen helffen follen. Wann nun was dem Papſtumb 
wiederwerdigs vorfelt / als hindern fie ſolches mit allem ernſt / ſoviel 
ſie moͤgen mit worten vnd vnterweiſſungen / da man dem nicht fol 
gen will / mit betrawung deß Paͤpſtlichen donnerſchlags vnd bans / 
oder zum wenigſten ent ſetzung feines ſtands vnd wuͤrden / da er eine 
geiſtliche perſon: Iſt er aber weltlichen ſtands / alſo hetzen ſie jme die 
benachbarten Fuͤrſten vnd herren / oder aber auch die Keyſerliche 
Mayeſtat ſelbſt an halß / reitzen dieſelbe zu grauſamer verfolgung / ER 
wie ſolches mit vielen exempeln zu beweiſen / vnd wol zu offenbaren 1 


wehre. Br. 0 N MER ; t = h 
Nach dem ſie nnn jren fuß / fo woll in herrn rathſtuben als auff 165. 

die cantzel vnd ſchulen geſtelt / vnd geſehen / mann ſie bey nahendt 

vor Goͤtter gehalten vnnd angebettet haben / fie nicht vnterlaſſen 
En C koͤnnen 

tonnen (vnd ſolches auß ſonderer vorſehung Gottes vnd vnwandel. 
barer verordnung ) ire grimmtge wolffs art zu offenbaren / ſondern 
jren 4.1 /blutdurſtigkeit/ verfolzung der frommen / vnd vorhabende 
tyranney ins werck zurichten. I 

Vnd erſtlichen die ſchreckliche Inquiſition, (ſo man Spaniſch 
nennet ) erdacht / auß welchen in allen landen vnd prouintzen der Chri- 
ſtenheit / groſſe vnerhoͤrte verfolgung vnd blutvergieſſen entſtanden / 
wie ſolches den fo wol in Franckreich als den Niderlanden / vnſern 


ſtrengigkeit tas werck gerichtet / vnd darauß landtuerherung / blutuer⸗ 
gieſſung / mißtra wen / niderlegung der gewerben / vnd andere vielmehr 
vnrath / deren mann leyder noch heutiges tags nicht erledigt / ent- 
ſtanden. | 


Vnd haben fich dieſe teuffels bluthundt / nicht an dem / daß ſie 


Gott vnd alle billigfeie / ermordt vnd vmbgebracht / nicht genuͤgen 
laſſen: Sondern auch letz ichen die hohen haͤupter ſelbſt / vnd jre vor⸗ 

eckt / gehalten / dahtn gedrungen / jre Koͤn. May. ein ader auff der 
n ſchlagen muͤſſen / damit alſo das ketzeriſche blut von jrer May. 
gezaͤpfft werde / vnd ferner nicht zunemme. 8 802 
Ebenmaͤſſiges haben ſie ta teutſcher Nation bey lebleit Weilandt 13. 
j großmaͤchtigſten keyſers Ferdinandi / hochloͤblichſter gedechtnuß / 
zen deroſelben geliebten ſohn Maximilianum / damals Roͤmiſchen 
ug vergehabt. Dann ohn allen falſch wahr / zweiffels ohne auch 
ch in jetziger Key. Man. hoff / kundt vnd wiſſig / daß nach abiter- x 
n werlande hoͤchſtgedachſter Kay. May. Ferdinandi / derſelben ge⸗ 
bter ſohn / Moxtmilianus erb vnd erwoͤlter Roͤmiſcher Keyſer / in 
ven herr vaters ſeligen verlaſſenen geheymnußen vnd brieffen / ein 
reiben gefunden / ſo ein Jeſuiter Petrus Can iſius genannt / an de⸗ 
Herr vater feligen haltendt / darinnen vermeldet worden: Daß er 
amſius in gewiſſe erfahrung gebracht / daß Maximilianus der ſel- 
n ſohn / ſich zu den luhteriſchen / oder augſpurgiſchen confeſſtoniſten 
ſchlagen gemeint. 1 5 3 
Wann nun dardurch die Carholiſche Nömifche Kirch / (wie er fie. 
net ) in gefahr vñ groſſen abgang gerhat en moͤchte / als riehte er / ir 
Bay bey zeit ſolchem vor ſtehenden vbel gewehret mit ernſt deren ſohn 
geredt oder gahr von ſich ins elendt geſtoſſen / vnd verjagt hetten. 
Diß obgemeldt ſchretbẽ iſt von hoͤchſtgedachter Roͤm Key. May. 
eaximiliano / de vorgemeldte Jeſuiter vorgezeigt / zuer kennung feiner 
genen handtſchrifft angehalten / nachgehends ( mit vorgehender bo- 
agung was einer der zwiſchen vater vnd ſohn / vornemlich ſo hohen 
rſonen / vneinigkert ſtiffte / verdienet habe / me vorgeleſen worden. 

Auß dieſer warhafften hiſtorien iſt zu fehen / da der Allmechtig nit 
urch abforderung von dieſer welt Keyſer Ferdinandi / (welcher ein 
ff ericher Roͤmiſcher Catholiſcher geweſen /) ſeine verhinderung zu 
a hette / daß leichtlichen durch ſolche fewerſtoͤrcher / ein groſſes 


vnloͤſchliches fewer / zu verderbung der gantzen Christenheit / in fon- 

rheit vnſerm geliebtem vaterlandt teutſcher Nation / entſtehen moͤ⸗ 
en / Solches alles iſt geſchehen / allein darumb / damit der Vapſt ſein 
ich vnd tyranney deſto mehr erweitere. ö 1 

Was ſoll man ſagen von dem vnerhoͤrten blutuergieſſen / ſo ſich 
unmehr ein lange zeit / vnd noch in Franckreich erhalten / welcbes al- 
s durch jr der Jeſuiter anſtifften / damit die bekenner der goͤtilichen 
Ari vnterdruckt / vnd der paͤbſtiſche Antichriſtiſche grewel / deſto 
ehr gepflantzet / beſtettiget vnd erhalten werden moͤcht. 
N e i Wer 


2 


Wer hat den koͤnig Heinerichen den zweiten mehr angeſtifft / zin 
verfolgung der armen Ehriſtenheit in feinem reich / als eben die Jeſut 
ter / durch die Cardinaͤl vnd Biſchoff / fo ein zugang vnd gehoͤt bey jm 
gehabt / gethan / was iſt darauf erfolgt anderſt / dann die ſcheinbarlich 
ftraff/raach vnd die maͤchtige handt Gottes: Alſo daß et in ſeiner gr 
ſten freudt / ja vielmehr in f 
armen befennern Jeſu Ch 


Was iſt anders darauff erfolgt / dann die ſcheinbarliche ſtraaff Her 
tes / daß er nemlich mit auſſatz / (oder wie die aͤrzte mit einem ehrlichen 


erſchrocklichen vnerdoͤrten / ſo wol vnter den Heyden vnd Tuͤrcken als 


Wer hat anders als die Jeſuiter dem koͤnig Caroln gerathen 2 


der Chriſtenheit / im zwey vnd ſiebentzigiſten jar zu Pariß mordt def | 
Admirals / vnd anderer vnzehlichen viel Chriſtliebenden / ſo wol weibs 


“ 
5 


muͤſſen. 1 ARE 
Weer hat den von Gwiſe angereitzt / er dem letzt ver ſtorbenen koͤ⸗ 


* 


nig Henrichen dem dritten / nach der cron drachte / vnd ſich zum 


fönig machte / als die befuͤrderer deß Papſtumbs die moͤr deriſche Je- 
futter? Was iſt darauß anders erfolgt / dann daß der koͤnig auß bil- 


llcher bewegung / vnd damit er ſich vnd fein koͤnigreich / in ruh bringen 


küͤndt / den von Gwiſe / vmbs leben bringen laſſen. 
Wer hat vervrſacht / daß koͤnig Heinrich / welcher doch der Roͤmi⸗ 


ſchen Catholiſchẽ Religion allezeit getoeſen / durch einen muͤnch jaͤm⸗ 


merlich vnd verrhaͤrteriſch erſtochen dann dieſe Jeſutter / mit jrem 
angehenckten geſchornemhhauff enn 
Wer hat den jetz gen koͤnig . Heinrich dem vierten / welchen der Al 


mechtige wunderbarlich vnd vnuerſchens zum loͤnigreich / wie Dauid 


von 

u der herden berufen: Ja von dem vorigen tönig im koͤnig er⸗ 
it / vnd als die koͤnigliche eron Franckreich auffs haupt (ſo zu ſagen) 
ſeinem leben geſetzt / nun mehr zu etlich mahlen / vmbs leben zu⸗ 
ingen anleitung / vorſchub / Ja noch mehr mit verheiſſung deß ewi⸗ 
lebens / da fie den mordt glücklich nach jrem wunſch vnd begeren 
llenbringen / gegen Gottes wort / vnd menſchlichem vermögen du⸗ 
ſagt / als die moͤrderiſche Jeſutter: Wann nun ſolche thaten offen 
r / ond fie ſelber nicht in abredt ſein koͤnnen: Als hat man ſie billich 
fönigreiche vertrieben / regüter genommen vnd zu beſſerm nutz 
vnd vnderhaltung ſchulen / hoſpitalen / vnd armer brefthaffter leu⸗ 


n anzuwenden geordnet. Demſelben man billich an allen an⸗ 


ern orten folgen fol / ond die ſchaͤdliche mörder / ſeel vnd leibs / 
antz vnd gar / von det Chriſtlichen gemein / dilgen vnd auß rotten 


Daß ſie auch den loblichen Prinzen zu Vranien Her Wilhel⸗ 
nen Graffen zu Naſſaw / moͤrderiſch zu Delfft in Holandt ers. chief- 
enlaſſen / wirdt ſich in den Niderlaͤndiſchen hiſtorien vnd ſein deß 
haͤters ſelbſt bekanntnuß finden / auch nachgehends / jrer Fuͤrſtlicher 
znaden ſohn / Graffen Morißen / etlich mal nachleib vnd leben moͤr⸗ 


deriſch gedrachtet / von welchem auch gebürliche ſtraaff wie ſolchen 


verraͤhtern gebuͤret / (Bott lob) genommen worden. m 
Vnd iſt darneben nicht zuuerſchweigen / was dieſe raub vogel / vnd 


ſchaͤdliche geyer falcken oder vielmehr nachteulen / ſo das helle liecht 


vnd die warheit ſchewen / vor mordt / jammer vnd blut vergieſſen / ver 
treibung deſſen von Gott geordneten! vnd durch alle ſtaͤnde deß koͤ⸗ 
nigreichs Portugal erwoͤhlten koͤnig Anthonium vorgenommen ha⸗ 
ben. Iſt demnach die nottifft / den vnwiſſenden vnd der geſchichten 


vnerfahrnen teutſchen / die glaubwuͤrdige iſtoria / ſo vnderſchiedlich 


vnd zum offtermahl in verſcheidenen ſprachen / in druck gebracht / ſol 
che zunermelden. nd helt fich das geſchicht alſo. 


Nachdem daß koͤnigreich Portugal / ein vornemmes reiches land / 
fo wol an goldt vñ filber / als anderen kauffmanſchafften / vornemlich 
aber ein anſehendlichen Adel vñ manſchafft gehabt alſo daß wol wur 
dig / daß einer / ſo ſich mit anderer leut ſchade zubereſche vorhabens vñ 


ein monarcha deß gantz erdbodẽs zu fein verho ft ſolchs koͤnigreich in 


handẽ zuhabẽ jme wol angelegẽ fein laſſe / vñ dan der koͤnig zu Hiſpange 
vor laͤngſt auff ſolchs koͤnigreich ein aug geſchlage daſſalb aber bey leb 
keit koͤnigs Sebaſtiani nit ins werck hat bringe koͤñen / fo haben zu lebt 
= W die 

die vbermaͤſſige / ſpitfuͤndige vnd liſtige Jeſutter / den from̃en koͤntg 
vnter dem ſchein der heyligkeit / zu befürderung der Roͤmiſchẽ kirchen / 
welche ſie ber alles / was genennt werden mag / erheben / betrieglich / 
als die alte raͤth bey hoff abgeſchafft / vnd fir das regiment vnd anfe- 
hens / als wann ſie von Gott ſonderlich darzu geſchickt / gehabt / auch 
als propheten vnd Apoſtel gehalten worden / beredet: Er ein ſchiffart 
in Africam gegen einem feindt / der jehenmahl ſtaͤrcker vnd mechtiger 
als ehr wahr / thun / vnd jn bekrlegen ſolte. Der fromme Herr zeucht 
auß trieb eines vnzeitigen eyffers vort / bleibt darinnen / vnd der meher - 
theils ſeines loͤblichen vnd ſtreitbaren adels. | 

Nach abſterben angeregtes koͤntgs / hat die landtſchafft einmütig 
lich Anthontum erwehlet / die Jeſuiter aber / ſo ſolches herrliches 
fruchtbares vnd reiches koͤnigreich / in jren haͤnden zuhaben begehrt / 
haben mit jrer geſchwindigkeit die ſachen dahin gericht / daß er in kur- 
zem verſtoſſen / vnd von denen / fo die portus oder anfarten der ſchiff 
in gewalt gehabt / verfolget worden. u 1 

Ob nun woll etliche Inſulen vnd Laͤnder / ja auch die Franciſcaner 
müͤnch / vnd andere noch auff deß erwoͤhlten koͤnigs Anthonij ſeyten 
gehalten / ſo haben ſie doch zu wegen bracht / daß der er woͤhlte koͤnig ſich 
in die flucht / ja an die viertztg meilen wegs / verkleidet zu fuß zubegeben 
gedrungen worden. Ob man nun wol genugſam vrſach gehabt / dieſe 
verraͤhteriſche rott / endtweder ins meer zuuerſencken / oder gantz def 
lands zuuertreiben / ſo hat man ſich doch an dem erfärtigen laſſen / 
daß man fie allein in jre heuſer verſpert hat. Was haben aber die Je- 
ſutter nachgehends vorgenommen? Als ſie jre gelegenheit geſehen / ha 
ben ſie ſre thor bey nacht geoͤffnet / vnd in die lucken jren broͤttern Gott 
vñ Mauſim / dem volck damit einen ſchrecker zumachen geſtellet / her- 
auß gefallen / vnd mit groſſer geſchwindigkelt zuwegen bra cht / daß das 
volck von jrem rechtmaͤſſigem erwoͤhlten fönig abgefallen / vnd die 
e deren oberſter marſchalck Stroꝛa geweſen / in die flucht 
chlagen. | 

u Vnd hörer darneben (dann alſo zeugen jhre hiſtorien ſelber) daß 
auff etnen tag / auß befehl deß koͤnigs zu Hlſpanten / doch zweiffels ohn 
auß anrettzung dieſer moͤrderiſchẽ Jeſulter / offentlich durch de hencker 
oder ſcharpfrichter hingericht ſein / vornem̃er. Herrn deß lands zu vil 
le france acht vñ zwentzig / anderer guter vom adel funfftzig vnd zwen / 
vnd wirdt darneben gemeldt / daß damalen aller handt geiſtliche / für- 
nemlich aber Franciſcaner / fo ſich dem erwoͤhlten fönig zu sure —— 

etwas mit reden vermercken laſſen / vber die fuͤnff hundert hingericht 
vnd ermordet fein worden. Auß dieſem ſiehet man / daß die ſchelmen 
vnd moͤrder zunfft keines / wann ſie einigen gewinn zu bekommen ver- 
hoffen / verſchonen / ſondern ſo wol jre eigene Religions verwandten / 
als andere / zum euſſerſten / ja biß in den todt verfolgen vnd er 
morden. Meg = 
Es ruͤhmen ſich die ſtoltze auffgeblaſene ehrgeitzige Jeſuiter auff 22. 
den cantzeln / vnd in jren gedruckten buͤchern gar ſehr vnd hoch / daß fie 
in India daß Barbariſche volck zum Chriſtlichen glauben gebrache / 
daſelbſt auch groſſe wunderwerck vnd miracula den heiligen Apo- 
ſteln gleich Wie aber vnd durch was mittel ſolche bekehrung 
deß vnwiſſenden volcksgeſchehen / iſt wol in acht zu haben. Dann ſie 
nicht durch predigt Goͤttliches worts / ſondern durch mordt / vnd vn⸗ 
menſchliches blutvergieſſen / die arme leut jrem abgot dem Mauſim 
anzubetten gedrungen / vnd wirdt in jrer ſelbſt hiſtorien geſchrieben / 
daß fie mit huͤlff deß Spaniſchen kriegsvolcks / vber zwentzig mal hun⸗ 
dert tauſent vnſchuldiger leut / in India vmbgebracht. Wann nun 
die arme leut jet vaͤter / brüder / ſoͤhn vnd verwandten in ſolchen ge⸗ 
fahren deß todts geſehen / haben fie auß natürlicher angeborner art / 
den todt geſchewet / vnd zu errettung jres lebens ſich / als wañ ſie Chri⸗ 
ſten wehren / ſtellen muͤſſen. Was aber jr hertz vnd meinung geweſen / 
iſt dem Allmechtigen kuͤndig. Br Haan | 
Die jenigen auch / ſo ſich als Chriſten verhalten / ſeindt nicht von | 
jnen verſchonet worden / fonder in die goldt vnd ſilber bergwerck a 
getrieben / vnd gezwungen worden / deſſen ertz herauß zu bringen / wer 
aber nichts gefunden oder bringen koͤnnen / mit demſelben haben fie 
zum vbelſten gehandelt / alſo daß er lieber den todt als daß leben er⸗ 
wehlen mögen. Die weiber aber haben ſie mit aller ſtrenge zum felde- 
baw angehalten / vnd dermaſſen vberdrieben / daß viel mißgeburt zur 
welt bracht / oder da ſie ſchon lebendig auff erden kommen / nicht lang | 
beim leben geblieben: Alſo daß in zwoͤlff jaren beynahendt keine leut | 
= deß kriegsvolcks vnd Sefwirer Baſtart daſelbſten zufinden | 
wahren. 1415 as | | 
Im lande Gernana haben fie auff offentlichen maͤrckten vnd pla- 
tzen heuſergen bawen laſſen / darinnen ſie die arme leut mit haͤren 
ſellen / vnd gluͤenden eiſſernen fpigen pfriemen vnd andern mehr hen 
cker vnd volter gezeug / auff daß euſerſt gemartert vnd geplagt / als 


von 

von jnen den armen jre ſchaͤtz wo die verborgen vnd zu finden erlernet. 
Durch ſolche vnerhoͤrte marter vnd plagen haben fie viel leut da- 
hin gebracht / daß fie ſich ſelbſt gehenckt / vnd auch zuuor jre weib vnd 
kinder vor jren augen / damit ſie nicht in der wuͤtteriger moͤrder hendt 
kaͤmen / vmbgebracht / vnd ſelber getoͤdtet haben. n 
Wann fie die arme leut in krieg führen / laſſen fie dieſelbe alſo hun- 
gers noth leiden / daß ſie zuerhaltung jhres lebens jrer feindt todte 
leiber anfallen / vnd das fleiſch freſſen. Auch haben ſie deren armen 
gefangenen / vmb jren nutz daruon zu haben / eine groſſe meng zu 
ſchiff / ja jrer fo viel geladen / daß ſie keine prouiant vor fie haben mö- 
gen: Sonder mehrer theil hungers ſterben muͤſſen / vnd alſo vber bort 
geworffen worden / deren leichnam man an vielen häffen / ſchrecklich 
zugericht / gefunden. ch 
Daß ſeindt wahre zeichen jres Apoſtoliſchen ampts / dann an ſtatt 
fie Goͤttliches wort / vnd den gnadenreichen bundt deß Euangelij 
Chriſti predigen ſollen / haben ſie buͤchſen vnd ſchwerter / raͤder vnd 
ſtrang gebraucht / vnd alſo compelle intrare geſpielet. Dieſen pro- 
ceß haben die lieben Apoſteln nicht gebraucht / ſondern viel mehr ſich 
demuͤtig / mitleideldig gegen menniglich / inſonderheit gegen die glau- 
bensgenoſſen erzeiget / die krancken vnd breſthafften geſundt gemacht / 
den armen daß brodt gebrochen vnd mitgetheilt / da dieſe hingegen 
auß geſunden kranck / auß reichen arme bettler gemacht / vnd gar vn 
barmhertzig vmb daß leben gebracht. Diß ſeindt die heiligen wunder- 
werck / ſo den Jeſuitern gemein / durch drang vnd zwang die leut auff 
jre meinung zuziehen. Wolte wetten / da man mit jren etlichen 
obgemeldter geſtalt tyranniſch vmbgieng / mann in kuͤrtzen ſie alle / 
vornemlich da man fie bey jren guͤtern bleiben ließ / zur annem- 
ung der Augſpurgiſchen Confeſſton bringen vnd darzu zutretten be⸗ 
wegen wuͤrde. * 
Solche vnerhoͤrte tyranney / haben ſie in der Chriſtenheit auch 
vorzunemmen vnterſtanden / als ſie den koͤnig in Hiſpanien / mit 
jrer falſchen lehr / vnd vorgegebnen gleißneriſchen ſchein der heilig 
keit beredt / daß jre May. die vnerhoͤrte groſſe ſchiffart vnd Armada / 
fo etlich viel tauſendt Million goldts gekoſtet / zurichten / vnd in En- 
gelland gegen die loͤblichen koͤnigin abfahren laſſen / damals jr endt⸗ 
liches vorhaben geweſen / nicht allein die / ſo von dem Paͤpſtiſchen gre- 
wel abgetreten / ſondern auch alle andere hohes vnd niedern ſtands 
per ſonen / vnter die handt vnd gewalt deß Römifchen Papſts zubrin⸗ 
gen / 

gen / Auch keines / ja auch den kindern in der wiegen nicht zuuerſcho⸗ 
nen / gemeint geweſſen. 
Es hat aber der Allmechtige / durch feinen wunderbarlichen ra th / 
ſolches jhr vorhaben / miraculoſe zu jrem verderben gewendet / vnd ſie 
wie den Pharao im roten meer verſincken laſſen / dannochter haben 
ſich dieſe verſtockte bluthundt / daran nicht geſpieglet / noch ſich zu beſ⸗ 
ſerung begeben / ſondern jren gefaſten grimm / gegen die Chri ſtliche koͤ⸗ 
nigin taͤglich je mehr vnd mehr ins werck zurichten vnterſtanden. | 
Wie offt haben fie derſelben mit gifft vergeben woͤlen? Wie offt 
haben ſie mit jren mordtpredtigten fe die koͤnigin zuuerfolgen / vnd 
jre koͤntgliche Cron zu nemmen / die gröften Herrn in Engellandt / 
deren koͤpff noch auff der bruͤcken zu Sonden zu ſehen ) gereitzet? Dar- 
auß dann gleichfalß jr blutdur ſchtiges mörderifch hertz vnd gemuͤth / 
vnd jr verderbliches gegen die gemeine Chri ſtenheit vor haben / allein 
zu erhoͤhung deß Papſts macht / vnd vortpflantzung deß Antichri⸗ 
ſtiſchen grewels zu ſehen. | 05 | 
Sie haben ſich auch in Polen vnd Schweden eingeſchleifft / was 24° 
haben ſie da anders außgericht / dann blutvergieſſung trennung / vnd 
mißtrawen der ſtaͤndt / vnd allen vnrath / zu verderbung deren orten 
landt vnd leuten zuerregen / wie ſolches die erfahrung vnd hiſtorien 
dieſer zeit mit ſich bringen. 5 2 
Auß dieſen vorgemeldten trempeln vnd vnlaugbaren / ja offen 
baren geſchichten / ſolte billig die loͤbliche teutſche Nation gewarnet 
ſein / vnd ſolchem vbel zuuorkommen / ſaͤmptlicher hand dieſe ſchaͤd⸗ 
liche woͤfff / vnd grimmige Tiegerthier / als verderber Chriſtlicher Re⸗ 
liglon / vnd abfuͤhrer vom waren ſeligmachenden glauben zu dem ver⸗ 
derber / gutes politiſchen friedens vnd einigkeit / ja vervrſachern Got- 
tes zorns / zeitlicher vnd ewiger ſtraff / abgeſchafft / vnd in diefen landen 
nicht geduldet haben. | E 
So ſiehet mann aber / daß der Allmechtige Gott / durch fein gerech — 
tes vrtheil / wegen vnſer groſſen vndanckbarkeit vnd verachtung fei- 
nes Goͤttlichen worts / dieſe ſchaͤdtliche Jeſuitiſche Sect in fein erb⸗ 
theil vnd weingarten / als ſchaͤdtliche wilde ſchwein / ſolchen zuuerwů⸗ 
‚Ken kommen vnd inreiſſen laſſen. Dann ſolches zwar / eines theils / 
vnſerer groſſen ſicherheit / daß wir nemlich nach angehoͤrtem Goͤtt⸗ 
lichem willen / demſelben nit gehorchen / ſondern noch viel vnd man⸗ 
cherley abgoͤttiſche ceremonien vnd aberglaͤubiſche werck in vnſerer 
gemeinen geduldet / noch ſolche nach Gottes 10 nicht e 
eee ch neben 

neben dem vnſer leben nach Gottes wort nicht gebeſſert / viel weniger 
die bruͤderliche lieb gegen einander erzeigt. Anders theils / iſt diß die 
vrſach dieſer plage / daß nach dem Gott denen / ſo ſich geiftlich nennen / 
ſeinen willen / vnd wie weit ſie von der warheit Christlichen glau- 
bens / von dem wahren Antichriſt dem Papſt zu Rom abgefuͤhret / 
durch fein wort verkuͤndigen laſſen / daß ſie dannochter gegen jr gewiſ⸗ 
ſen / vnd durch Gottes wort vberzeugte / demſelben nicht gehorſam / 
die lehr noch leben nicht endern / noch ſich nach Gottes offenbartem 
willen beſſern woͤllen. 8 ' 

Dleweil dann der Allmechtig / ſolche vnd dergleichen blindtheit / 
mit groſſer finſternuß / jederzeit geſtrafft hat: So hat er dieſe blinde / 
verſtockte / boßhafftige Sect / damit ſie je lenger je mehr zu jrem ver⸗ 
mien / (seitlicher als fie meinen) geſterckt wuͤrden / entſtehen 
laſſen. | 

Ob nun wol die Jeſuiter jr boͤſes vorhaben in teutſcher Nation / 
noch nicht durch tyranney vnd mordt / wie in andern Nationen vnd 
oben gemeldt / ins werck gerichtet: So haben ſie doch ſolche vorbereit- 
tung albereit gemacht / daß fie nicht viel blaſens beduͤrffen / daß ein vn 
erloͤſchliches fewer aller vneinigkeit vnd darauß entſtehenden blut- 
vergieſſen / geſchwindt entſtehen moͤchte. | 

Vnd iſt menniglichen bekañt / daß der genedige Gott / nach dem er 
ſeinen willen der loͤblichen teutſchen Nation offenbaret / auch ſolchen 
fegen fo wol der Key. May. Carolo dem fuͤnfften / als auch allen an 
dern Chur vnd Fuͤrſten vnd ſtaͤnden deß reichs den ſinn vnd gnadt 
verliehen / daß ſie vnter einander ein Religions vnd landtfrieden ge- 
macht / darinnen fie fich friedlich verglichen / keiner den andern / was 
Religions er vnter den beyden partheyen fey/ nicht mit worten oder 
wercken beleydigen / ſchenden vnd ſchmehen fol. Dannenhero( Gott 
lob) von zeit der hochlöblichſten Keyſern Carolo dem fünfften/ Fer- 
dinando dem erſten / auch Keyſer Maximiliano dem zweiten / guter 
friedt / ruhe / vertrawen vnd eintgkeit in der loͤblichen teutſchen Na- 
nion erhalten / vnd dardurch aller vnrath verhuͤtet / vnd daß loͤbliche 
teutſche blut / in aller wolfahrt / durch den ſegen deß Allmechtigen 
auff allen theilen zugenommen. 

Als baldt aber die ſchaͤdliche liſtige vnd verſchmitzte buben / dem 
Allmechtigen / vnd feinem lieben Sohn Jeſu Chriſto vnſerm hei- 
landt wiederige ſchaͤlck / in diß vnſer ruͤiges vnd geliebtes vaterlandt 
jren fuß geſtellet / als hat ſich mit jrer ankunfft / ſolche guͤlckſelige zeit 
| augenſcheinlich 

augeuſcheinlich geendert Alſo daß alles vertrawen in teutſcher Na- 
tion auffgehaben / vnd mehr nicht als widerwillen vnd verdacht / je ei- 
nes gegen dem andern gepflantzet worden. Alſo auch daß der loͤbliche 
Religions frieden / in verdacht gezogen / vnd von den Jeſuitern vor⸗ 
geben worden: Daß man ſolchen nicht zuhalten ſchuldig / dieweil man 
gegen dem Payſt / vnd ſeine ſatzungen / ſo er Gottes wort gleich zu- 
halten befohlen / nichts thun noch ſprechen fol. 

Zu dem ſey man den ketzern (mit welchem namen fie die Augfpur- 
giſchen confejfioniften meinen) kein glauben zuhalten ſchuldig / vnd 
mög man ſolches wol ein zeitlang / biß zu vorſtehenden guten gelegen 
heiten annemmen / ſolches aber zu endern / ſtehe ins Papſts vnd fei- 
nes an hangs vollmacht. 10 5 

Diß jr vorhaben / it den Eſchlauen dep Papſts gar angenem vnd 
gefällig geweſen / vornemlich / nach dem fie wieder ein lange zeit in 
ruh vnd frieden geweſen / vnd von keinem genachbarten / an deren 
landt / leut / inkommen vnd renten einiger intrag oder verhinderung 

— geſchehen / vnd alſo nach erlitt enem geringem ſchaden / oder beſchehe⸗ 
ner warnung / vor fernerem vnheil / wol begraſſet / jre ſtattliche palaͤſt 
gebawet / deren renten vnd güldten gebeſſert / alſo in groſſen vorrath 
geſtellet / vnd vnzeliche ſchaͤtz geſamlet. So haben ſich die lieben Her⸗ 
ren / durch dieſe wol ſchwetzende liſtige teuffels kuͤnſtler / bereden laſ⸗ 
ſen / ſie die hoͤrner wieder empor gehaben. 5 

Vnd erſtlich gegen dero vnterthanen / fo jn ichtwas der Religion 29 
verdechtig geweſen / vortgefahrn / dieſelbe entweder von der wahren 

lehr vnd bekanntnuß Goͤttlichen namens vnwillens / durch bedraw⸗ 

ung abwendig gemacht / oder aber ſie endtlich hauß vnd hoff suver- 

-  Jaffen mit gewalt gedrungen. Dannenhero viel redlicher leut / ent- 

weder von Gottes wort abgedrungen / oder mit groſſem verluſt jrer 
nahrung / mit weib vnd kindern / ins elendt ziehen muͤſſen. 

Mann weiß auch daß viel redlicher leut / fo drewlich vnd wol ge⸗ 

dienet / deß lands wolfahrt geſucht / allem aͤrgerlichem leben feindt 

vnd abholdt geweſen / von raͤhten vnd gerichten abgeſchafft worden 


ein. | | 
An dem haben ſich auch die gottloſe Jeſuiter nicht genügen laſſen / 30. 
ſondern jren Herrn in die ohren geblaſſen / fie mit den genachbarten / 
vnter welcher Oberkeit / ſie die vermeinte geiſtliche iuriſdiction vnd 
eriſamſ wie fie ſolches billig vnd recht nennen) collaturen vñ Stiff⸗ 
ten gehabt / ſolche vermeinte / nach Gottes wort den geiſtlichen 29 ' 
* \ c ij nicht 


/ 


— 
* ; 1 


3¹. 


32.1 


33˙ 


22 Sect der Jeſuiter. 


nicht zugehoͤrige ober vnd gerechtigkeit / wie dann ſolche dabeuor vnd 
vor laͤngſt in reichs abſchieden vnd mit beyder theil verwilligung / 
abgeſchafft vnd auffgehaben worden / wieder vnter der banck herfuͤr 
stehen. Erſtlich den bann / nachgehends die ladſchoͤlerey / zum dritten 
denn ſeendt / welches alles der weltlichen von Gott geordneten regie- 


rung / vnd dem ſchwert zuſtraffen befohlen. 


Auß welchem vnzeitigen beginnẽ / die hertzen der groſſen Herren als 
genachtbarten / nicht wenig entruͤſtet / fondern auch zu leßt zur ver- 
bitterung gegeneinander gerahten / daß darauß allerhandt wieder- 
willen vnd mißtrawen / je laͤnger je meht eingeriſſen / vnd leyder ſich 
noch an vielen vnd mehrertheil orten / nicht ohne groſſe gefahr vnd 
beſorglichen ſchaden erheltet taͤglich zunimbt vnd wechſet. | 


Seindt daran auch bißhero nicht geferriger geweſen / fonder ha- 
ben die hoͤchſte Oberkeit dahin beredt / ſie den jenigen / ſo ſich auß 
trieb deß heiligen Geiſtes / vermoͤg GOttes worts vnd auch zu- 
laſſung deß heilſamen auffgerichten religtons frieden / (welchen alle 
ſtaͤndt ſancte zuhalten ſich gegeneinander mit eyds pflichten verbun- 
den) zur Augſpurglſchen Confeſſton vnd vnuerfaͤlſchten Chriſtlichen 
glauben begeben wöllen / mit aller macht vnd groſſer verfolgung / 
gewehret wirdt. Was nun durch ſolche vngleichheit / vor jam- 
mer / elendt vnd verderben. / ſo wol an ſeel als leib / in vnſerem vater- 
landt entſtehen moͤchte / hat man leyder den anfang geſehen / vnd boͤ- 
ſers zu endt ſich zubefahrn. J Damit ſie auch alle vnruhe vnd wider 
willen / auch zu fernerer verbitterung der ſtaͤndt gemuͤter befuͤrdern / 
vnd an jnen nichts ermanglen laſſen / haben die Jeſutter bey jrem 
haupt dem Papſt außbracht / er ein profeflionem fidei wie er es 
nennet / allen Biſchoffen teutſcher Nation zugeſchickt / vnd darne 
ben befohlen / ſie keinen / was ſtands oder würden der auch ſey / auff 
die ſtiffter / pfarren oder ſonſten orden / annemmen / beſtaͤttigen / viel 
weniger deren inkommen genieſſen ſollen laſſen / fie herten dann ob- 
gemeldte profeſſion, ( welche aller grewel vnd gottslaͤſterungen 
voll iſt / vnd niergends zu / dann zur vortpflantzung aller vneinig- 
keit dienlich /) vnd verpflichten ſich demſelben alſo nachzukom- 
men. x 5 si 
Wann nun neben dem / daß fie ſich zu allem grewel / ſo der abtruͤn⸗ 
nige Antichriſtiſche Papſt / durch jre tyranney der Chriſtenheit auff 
gedrungen / bey leiblichem eydt beypflichtig machen / haben fie 2 7. 

ſelben 

haben / vorgeſchrieben / vñ bey vngnad 1 ſtattlichẽ vnter⸗ 

felbennach angehenckt / daß ſie verpflicht ſein ſollen / mit keinen der 


reinen Religion / (welche fie die da ſelber wahre ketzer / ketzeriſch oder lu⸗ 
theriſch nennen) einige gemeinſchafft haben / ſonder auch mit jnen nit 
eſſen noch trincken ſollen: Sondern wañ fie ſolche in erfahrung brin- 
gen / alsbaldt der Oberkeit anzeigen / vnd ſie biß in den todt zuuerfol⸗ 


gen / anleitung geben ſollen. | 

Durchfolche profeſſionem fidei, werden ſtattliche hohen vnd 
niedern ſtands / vnd ehrliebende leute / von den Stifften darzu fre 
voreltern geſtewert / vnd im teutſchen reich geſeſſen / auch alle be- 
ſchwerung tragen muͤſſen / vnd derenwegen als mißthedige von der 
nutzbarkeit nicht abgehalten werden moͤgen / außgeſchloſſen / vnd allein 
dem Antichriſtiſchen / ſolches reiche landt vnd leut / auch alle andere 
vortheil vnd ehrliche aͤmpter eingeraumet. 3 


In den Papiſtiſchen Staͤtten haben ſie daß werck dahin ge⸗ 


bracht / daß keiner / ſo der reinen Religion zugethan / im Raht auffge⸗ 
nommen oder zu ehrlichen aͤmptern / ( fie feyen dann den verwaltern 


koſtbar / ſchaͤdtlich / vnd an deren gewerben vnd handtterungen nach⸗ 


theilig) gebraucht werde / darauff auch die Burgermeiſter vnd rath 
verpflicht fein muͤſſen / oder werden bey den aͤmptern nicht gelaſſen. 
Was kan hierauß anders zugewarten ſein / dann / (da demſelben ver- 
moͤg jrer ende nachgeſetzt werden ſolt) als ſchreckliches blutvergteſ⸗ 
ſen / vnd hernacher deren beleydigten freundt raach / als auffs letzt die 


ſchwerdter nimmer in die ſcheiden gebracht / ſondern außgereufft / 


ſtuͤndtlich in der handt / einer den andern zuer morden gehalten wer. 
den muͤſſen. BR ne e 72 5 a 
Was ſoll man ſagen / von jrem groſſen geitzs vnd geltſucht / auch 
geſuchten vortheil / damit ſie in allen landen / vnſaͤgliches gut vnd gelt 
zuwegen bracht / vnd ſicht man zwar / daß ſte ſelt ame rencken vnd ver⸗ 
borgene vortheil darin gebrauchen. Dann ſie ſich erſtlich / (wie im 
erſten anfang vñ erzelhung jres vrſprungs vnd ankommen gemeldet 
worden / ) vor gottſelige arme / die keiner guͤter noch vergeltung irer ar⸗ 
beit begerẽ / außgebẽ / aber doch hernacher alle jre noturfft / von dene da⸗ 
rũder fie geſeſſen / ja vberfluͤſſig begert / biß lang fie dẽ bleibẽdẽ fuß in vn⸗ 
fer vaterlandt geſetzt / vñ letzlich DE Herrn darunder fie geſeſſen / form 
vñ maß / wie ſie jre haͤuſer oder viel mehr moͤrdergruͤbẽ gebawet wollen 

halt zuuerſchaffen / angehalten / oder viel mehr gezwungen haben. Ha- 
ben ſie nit der armen betler muͤnchcloſter eingenom̃en / vnd ſie gaͤntz⸗ 
lich vertrieben. Haben ſie ſich nit in den beſten vñ fruchtbaren landen / 
in Staͤtten vñ andern anſehenlichen oͤrtern nidergeſchlagẽ / daſelbſten 
fich ſtattlich in kaufft vñ beglieer? Haben nitſdie Jeſuiter die arme ver- 
fuͤhrte leut dahin beredet / ſich der ohrenbeicht zu vnterwerffen / durch 
welches mittel fie alle heimligkeiten erlernet / vnd was fie nicht durch 
den mann ſelbſt in der tyranniſchen Inquifition erfahren koͤnnen / 
bey dem geringſten feinem dienſtbotten erlernen mögen / alfo ein groͤſ⸗ 
ſeres bußgeldt jnen aufferlegen / vnd jren Omeiß hauffen dardurch 
mehren mögen? 

Allen abſterbenden haben ſie / als die Gottſeligſte vor andern 
bey wohnen woͤllen / damit ſie bey den reichſten im Teſtament bedacht / 
vnd auch jren gewinn haben mögen. Wie jnen dann auff ihr anhal- 
ten / von einer anſehendtlichen perſon / ein alter eſel / denn ſie auch nit 
verſchmehet / in letzten zügen vermacht worden. Iſt auch ein Biſtumb / 
Prelatur oder andere geiſtliche gabe / zur wahl kommen / oder ſonſten 
ein kirchendienſt dem ordinario zugehoͤrig / doch in Papſts monat 
gefallen / haben fie durch jre practicken / jhr particul auch davon zu- 
bringen / daß fie alfo darvon die lang vnd wol bekannte Roͤmiſcher 
Cortiſaniſche penſionen / auff vnd innemmen. Daß alſo dem armen 
mietling / kaum die leibs notturfft / wañ er ſich nit dep Raben Aaß / als 
der ſeelen meſſen ernehret / bleiben alfo die vornembſtẽ einkom̃en / dar⸗ 
durch ſie jre guter in merckliches / ja von tag zu tag zumehrẽ vnterſtehẽ. 

So weiß man auch wie hefftig ſie den vorlaͤngſt / von Keyſern 
vnd Koͤnigen priutlegierten Vniuerſiteten / nach jren herrligkeiten / 
priuilegien vnd eintommen gedrachtet. Dannenhero grofferechtfert- 
tigung vnd proceß zu Pariß entſtanden / vnd in teutſchlandt / da 
ſolches nicht gewehret / oder von jnen ſelbſten vor vnrahtſam ange- 
ſehen were worden / ſich deſſen auch vnterſtanden hetten. 

Bey allen apteyen / prelaturn vnd geiſtlichen wuͤrden vnd ſtaͤnden / 
haben ſie jren gewinn / müffen wie die bynen / den fucis in jre heuſer 
honig vnd jren vnterhalt tragen / ehe aber ſie einigen / ſie ſeyen dann 
N dargegen erwartent / einen kalten trunck weins oder 

er geben. 

Es haben dieſe geitzhaͤlß / neben obgemeldten noch einen fundt / 
dardurch ſie der vornembſten vnd reichſten guͤter an ſich bringen / fol 
gender maſſen erdacht. Mann weiß daß anfangs / als ſie jre gifft vnd 


moͤrderiſche 

moͤrderiſche anſchlaͤg / in teutſche Nation gebracht / vnd die Spa- 
niſch Inquifition angericht / daß viel herrliche ſtattliche vnd reiche 
leut / ob fie ſich wol ſonderlich nicht der wahren Religion angenom- 
men / daß ſie doch / dieweil ſie reich / ſie nicht allein in verdacht / ſondern 
auch inhafft gezogen / vnd auß liederlichen vrſachen / vom leben zum 
todt als ketzer / durch ſchwerdt / ſtrang vnd fewer verdambt / vnd dane⸗ 
ben mit verderbung deren weib vnd kinder / jre gůter confiſcirt / vnd 
dem geſchornen hauffen zugeſtelt worden. N 
Wann ſie nun durch ſolche jretyranney / daß arme von jnen ver⸗ 
fuͤhrte volck / dahin gebracht / daß fie ſich im geringſten der Religion / 
mit worten vnd wercken / allen verdacht zuvermeiden / annemmen / 
noch ſich jres ſchaͤndlichen lebens vnd ſchaͤdlicher lehr beklagen / vnd 
anden doͤrffen / fo iſt jnen der raub auß dem freſſigen maul genom- 
men. | 
Damit fie nun weniger nicht / als dabeuor / jren ſack füllen / vnd 
jren gewinn haben moͤgen / als haben ſie auß ketzerey ein zauberey ge- 
macht / vnd wann fie einen der haͤbich vnd reich / darnebẽ im wenigſten 


der Religion verdacht iſt / haben / fo bezeihen ſie jn / er mit dem teuffel 
* vmbgehe / ſein reichthumb durch deſſen mittel bekommen / vnd anderſt 
nichts gedencken / dann feinen nechſten / mit wettermachung / vñ vihe 


verderbung vnd anderm mehr zubeſchaͤdigen. . 

Wann man aber / woher ſie in ſolchen verdacht gerahten / vrſa⸗ 
chen zuwiſſen begert / ſagen fie ſeyen von andern weibern / (welche zwar 
durch groſſe marter / auß anreitzung aberglaͤubiſchen leute / ding zuſa⸗ 
gen gedrungen / deren fie nit gedacht.) beſaget. Auff ſolches bloſſes / ent⸗ 
weder alter verkuͤnter weiber / oder aber ſo vielleicht ſich den luͤgengeiſt / 

iin luͤgener von anbegin / vñ feindt deß menſchlichen geſchlechts erge⸗ 
ben / außſag en / fahrn fie one einige fernere nachfrag zu / fangen die be- 
ſagte / geſchwindt mit jnẽ an die fulter / vñ andere vnmenſchliche mar⸗ 
ter / dringen die leut darmit / auff daß ſie der pein abkommen / zu ſagen / 
fie ſeyen zauberer / vnd ſeye alles wahr / was die andern auff fie außge⸗ 


. ſagt / darauff man ſie one recht maͤſſigẽ proces verbrennt / ire guter cõ⸗ 
ER fiſcirt vñ den Jeſuitern mehrertheil einraumet / vnd haben die vnerſe⸗ 
BE tigte Jeſuiter an etliche orten / darunder fie gefeffen bey der Oberkeit 


zuwegẽ bracht / dz jnen mehrer theil der freuel / ſo bon de verbrechenden 
vnterthanen genomen / außgebetẽ / welches ſie zu erbawung {rer kirchen 
| vnd heuſſer gebrauchen / ſeindt alfo aͤrger / als die phariſeiſche Juden / 
welche jnen ein gewiſſen machten / die dreiſſig ſilberling / ſo fie nn 
f . % d raͤtzer 

raͤhter Juda geben / in den Gottes oder allmuſen kaſten zuwerffen / 
dieſe aber bawen mit ſolchen durch ſuͤndt verwuͤrcktes gelt / jre kirchen 
vnd heuſer / haben nur freudt daran / wann die vnterthanen viel ver- 
brechen / damtt fir viel gelts bekommen / vnd der verbrechenden weib 
vnd kinder ins verderben geſteckt werden. In ſumma alles was vor 
Gott ein grewel iſt / muß jnen zum gewinn dienen / vnd mag man wol 
ſagen / daß dieſe ſchaͤdliche leut / warhafftig die hewſchrecken ſeindt / 
davon der Apoſtel Johannes in feiner offenbarung am neunten ca- 
pitel ſagt / daß fie auß dem abgrundt der hellen kommen / allein dem 
menſchlichen geſchlecht / vnd nicht den fruͤchten ſchaden zu sufü- 
gen. Dermegen ſie durch den heiligen Geiſt Abaddon in Hebreiſch / 
vnd Apollion in Griechiſch / daß heiſt auff teut ſch verderber ge⸗ 
nennt werden. ar 
Mann geb doch achtung darauff / wie viel herrliche heuſer ſie in 
teuſcher Nation / welche alle ſchoͤn vnd ordentlich / ja mehr zu feſten 
als zur ſchulen dienſtlich / in die vornembſten Staͤtt vnd Fürften- 
thumb gebawt haben / vnd iſt wol zu beſorgen / daß ſie mit der zeit in 
denſelben heimliche ingeng in die Staͤtt / (dann fie keinen in dero be- 
hauſung ohn jr ſelbſt geſindt vnd verpflichte kommen laſſen ) alſo daß 
ſie durch ſolche durchgeng / leichtlich ein anſehendtlich kriegs volck / 
da einiger durchzug durch die Papſtiſche der enden vorgenommen 
wuͤrde / ingelaſſen / bey nacht oder tag die burgerſchafft vberfallen / 
vnd ſich deren orten meiſter machen moͤchten. Sollen demnach bil- 
lig die Staͤtte ſich wol derenwegen vorfehen / vnd jnen keinen baw / 
one daß ſie zuuorn von etlichen darzu verordneten was zu kamen von; 
noͤten / der augenſchein ingenommen / vnd mehr Materialen nicht / 
als fie darzu beduͤrffen / in jrem behalt gelaffen werdt. Dann ſie ſindt 
liſtig / vnd iſt jnen kein ſchelmerey zuuiel / vnd dencken ſich nur deß 
mordts / raubs / vnd tyranney zuernehrn vnd zuerhalten. 5 
Sie haben wol anfenglich / als fie fich in die beſte fönigreich / vnd 
vornemlich den teutſchen boden / eingeſchleifft / anders nicht ver⸗ 
nemmen laſſen / dann daß ſie keiner reichtumb begehren / ſondern 
alles vergebens / zu Gottes ehrn / der kirchen zu auffkommen / vnd 
erbawung der Chriſtenheit / thun wolten: Aber man hab acht dar- 
auff / was die Philippica Anthonij Arnaldi darvon ſagt / die mel- 
det / daß die Jeſuiter innerhalb dreyſſig jahrn / nach jrem auff kom- 
men / an jaͤhrlichen renten in Franckreich / vber die e 
f a ni tauſendt 

tauſendt pfundt zu wegen bracht / was meinet man / daß ſie in teut⸗ 
ſcher Nation / da fir wie vorgemeldet / die vornembſte Örter vnd 
fruchtbarſten länder ingenommen / vnd ſich ſtattlich eingekaufft / 
oder mit practicken an ſich gebracht / vor groß einkommen be⸗ 
kommen. 5 K | 8. 

Vnd iſt glaubwirdig vorkommen / daß jr vermoͤgen ſich ſo weit 
N erſtreckt / daß ſie beharrlich dem Papſt / vnd ſeiner Liga zu guten / 
zehen tauſendt zum ſtreit wolgeruͤſter mann / im feldt erhalten koͤnnen / 
alſo man ſich wol vor ſolchem mechtigem feindt / welcher reichtum 
die tempelterer weit ober trifft / vnd mitten in dem reich ſitzet / vorzu 
ſehen / vnd wie man jnen bey zeit wiederſtehen moͤge / mit zeitigem 
rath bedacht ſein ſal. | 5 | 
Wolte Gott / daß die loͤbliche teutſche Fuͤrſten vnd Herrn / auch 36. 
andere gemeine ſtendt / die augen ein mal auffthetten / kuͤndten fie 
ſehen / was ſchaͤdliche leut die / fo ſich Jeſuiter nennen / ja nicht ohne 
groſſe laͤſterung vnſers allein ſeligmachenden Herrns vnd Heilands 
Jeſu Chriſti / wahren Gott vnd menſchen / vnſere verſoͤhung mitler 
vnd vorſprechers / vor Gott feinem hlm̃liſchen vater / ſein / wurden fie 
baldt mit allem ernſt / ſolche reiſſende woͤlff / gaͤntzlich vnd zumahl / wie 
in Engellandt vnd Franckreich nun mehr Gott lob geſchehen / ab- 
zuſchaffen jnen angelegen ſein laſſen. . a 
Es woͤlle doch das fromme / lliche Chriſtliche binereuefcher Na-. 57. 
ton / mit fleiß erwegen / was dieſe leut / ſeithero fie in der Chriſtenheit 
geduldet / vor groſſen vnrath an ſeel vnd leib verurſachet. 
Iſt nicht wahr / daß ſie die liebe wahrheit Goͤttliches worts der⸗ 
| maſſen verduncklet / daß nicht ein eintziger articul Chriſtlichen 
glaubens mit jren falſchen zuſetzen / nicht verfaͤlſcht worden / vnd von 
jnen die heilige ſchrifft / die alte lehrer vnd vaͤter / auch die alte conci- 
2 sa durch fie / zu beſtetigung jres jrthumbs angezogen wor 
en? i | | 
I Haben ſie nicht die Borrfellge/ von Gott dem Allmechtigen in dieſe 
welt geſchickte prediger / in jren predigten vnd gedruckten ſcartecken / ER 
gegen die erkennte warheit zum hoͤchſten geleſtert / verketzert / vnd dar⸗ 
durch das arme volck durch ſie vnd den Papſt ingefuͤhrte offentliche 
abgoͤtterey / in ſolcher blindtheit zum ewigen verderben geſterckt vnd 


erhalten? . 5 | 

Iſt nicht wahr / daß die heiligen Sacramenten zuviel andern / als 
fi: von dem ſtiffter vnſerm Herrn Chriſto ingeſetzt / gebraucht / vnd 
ja nach jrem willen mißbraucht werden? 

Iſt nicht wahr / daß ſie vnſere liebe jugendt mit falſcher lehr ver- 
gifftet / dahin beredt / ſie mihr vom Papſt zu Rom / als von Chriſto 
halten / welches gifft dann bey der jugendt dermaſſen ingeriſſen / man 
ſolches / ſo lang die ſchaͤdliche leut / dauon der zwoͤlffte Pfalm Dauids 
ſagt vnd warnet / dieſer ort geduldet werden / nicht wieder außget⸗ 
ten fan? 

Iſt nit wahr / daß fie alle vneinigkeit / zwiſchen den groſſen Herrn / 
in der gantzen Chriſtenheit vervrſachet / vnd noch erhalten!: 

Iſt nicht wahr / daß ſie mordt vnd jam̃er angericht / ſo wol an ho- 
hen haͤuptern als gemeinen ſtands perfonen? 

Iſt nicht wahr / daß ſie bey nahendt in allen jren predigten / anderſt 
nichts ſuchen noch treiben / dann daß man die Augſpurgiſche Confef- 
ſioniſten vnd jren anhang / ſo ſie ketzer nennen verfolgen / verjagen / 
morden / brennen / hencken vnd ertrencken ſolle. 

Iſt nicht wahr / daß fie nach den beſten gürern in allen koͤnig⸗ 
reichen dencken? 5 

Iſt nicht wahr / daß fie jre ſelbſt Religlons verwandtẽ / durch aller- 
handt liſt von jren gütern gewaltiglich vertreiben? N 

Iſt nicht wahr / daß fie keiner Oberkeit darunder fie geſeſſen vnd 
begürer / mit eydts pflichten zugethan / ſondern allein dem Papſt vnd 
jren Oberſten in Hiſpanien verbunden fein? 

Iſt nicht wahr / daß durch ſie vnd den ſtaͤtigen in teutſcher Nation 
anweſenden gefandten vnd Nuntium der teutſchen Nation Fuͤrſten 
vnd Herrn auch ſonſten andern heimligkeiten / dem Papſt deſto beſſer 
fin vorhaben vnd vnerſaͤtigten blutdurſt zuloͤſchen / ins werck zurich⸗ 
ten / verraͤtheriſcher weiß offenbaret werden? 

Iſt nicht wahr / daß die Jeſuiter auff den hohen ſtifften / allen ge- 
walt haben / vnd in den wahlen den Capitulen / maß vnd form vorzu- 
ſchreiben vnterfangen⸗ i * 

Iſt nicht wahr / daß ſie den loͤblichen Adel teutſcher Nation / durch 
deß Papſt ingefuͤhrte profeſſionem fidei, der nieſſung der ſtiffter guͤ⸗ 
ter berauben / vnd jnen mit der zeit zu zueignen vorhaben? 

Iſt nicht wahr / daß dardurch die gemuͤter gegen einander verbit⸗ 
tert / vnd der vngleich heit wegen zu krieg / vnd andern vnrathen / in vn 
ſerm geliebten vaterlandt gegeben werden möchte? 

Iſt nicht wahr / daß ſie die Herrn gegen die vnterthanen / vnd hin- 

gegen die vnderthanen / gegen die Herrn verhetzen / vnd zur vneintg⸗ 
keit bewegen? b N 

Iſt nicht wahr / daß durch fie gegen die fromme vnd rechte befen- 

ner Gottes / aller handt buͤndtnuͤſſen gemacht / vnd darzu gerathen 
wirdt: 6 

Iſt nicht wahr / daß der Roͤmiſche Papſt nunmehr vor fuͤnffhun⸗ 
dert jaren / vnter regierenden hochloͤblichſter gedechtnuß Keyſer Carin 
dem groſſen / vnd nachfolgends von jaren zu jaren / biß auff dieſe 
ſtundt / allein dahin getrachtet / daß ſie in allen reichen / vornemblich 
in vnſer hochgelobten teutſchen Nation / vnſere Keyſer vnd auch 5 
Fuͤrſten / wie dann weniger nicht anderer laͤndern koͤnige vnd poten- 
e. / vnter jr joch vnd verderbliche dienſtbarkeit zubringen vnter 

anden? 5 

Iſt nicht wahr / daß ſich / vermoͤg der Paͤpſtiſchen hiſtorien ſchret⸗ 
ber / aller zeit die loͤchliche teutſche Nation dar wieder geſetzt vnd ſich 
fo viel muͤglich dargegen gemehret? 

3 Iſt nicht wahr / daß auch Keyſer Carol der fünffefich nicht allein 
dem Papſt wiederſett / ſondern jne in Rom belegt / vnd die Statt in 
genommen vnd gepluͤndert hat / von welchen geſchichten jre ſelbſt hi⸗ 
ſtoriſchreiber / als Platina, Crantzius, Mer ſburgenſis, Tritemius, 
Paulus Iouius, vnd paulus Emelius alle Paͤpſtler zeugen: 

Iſt nicht wahr / daß das loͤbliche reich teutſcher Nation / feirher 
angenom̃ener Chriſtlicher Religion / nie naher dem zweck deß Papſts / 
daß nemlich derſelben jre freyheit / vñ hohe gerechtigkeiten genommen 
werden ſolt / als fie ſeithero / der zeit das vngezieffer der Jeſuiter vnſer 
geliebtes vaterlandt / mit jrem gifft vnd verführifchen lehr vnd rücken, 
ſo ser gehe, wie man leider vor augen ſiehet / beſchmeiſſet ge 
weſen? ö 1 

Iſt nicht wahr / daß alle die jenige / ſo jhnen blatz / raum / vnd bey 
wohnung gegoͤnnet / mercklichen von jnen betrogen / vnd jaͤmmerlich 
hinder daß liecht gefuͤhret / vnd ſie die Jeſuiter zu letzt / wie jr meiſter 
der teuffel zuthun pfleget / mit ſchimpff vnd ſchanden / auch einem ge- 

ſtanck abgezogen ſein? Was hat auff diß warhafftig vorbringen / die 
loͤbliche teutſche Nation / ſich anders zuuerſehen / dann das die ſchaͤd⸗ 
liche buben / eben den proceß / wie ſie in India / Portugal / Franckreich 
vnd Engellandt vorgenommen haben / gegen ung teutſchen / ſo albereit 
in viel weg trennig / fuͤhren / vnd mit der zeit ins werck richten — 
t d ij 8 N 

Laſt ung demnach liebe teutſchen nit lenger ſchlaffen noch fehlum- 
mern / ſonder die augen vnd hertzen auffthun / vnd der genachbarten 
vnheil vnd verderben / ein warnung ſein / vnd nicht zulaſſen / vnſere 
genachbarten / ja vnſer nachkommen fagen vnd klagen ſolten / daß wir 
ſo blindt / taub vnd vnuorſichtig geweſen / wir dieſem vbel nicht bey 
zeit begegnet. . 

Laſt vns nit zulaſſen / daß vns vorgeworffen werde / wir vnſere ge- 
liebte jugendt / ſo ſchaͤndlich durch ſolche ſeelenmoͤrder verfuͤhrẽ laſſen. 

Laſt ung vnſere von Gott dem Allmechtigen empfangene molthat- 
ten vnd verkuͤndigung ſeines Goͤttlichen willens / durch ſolche raub⸗ 
voͤgel / gottslaͤſterer / offentliche luͤgner / auß vnſern hertzen / zum nach- 
theil vnſerer ſeligkeit / nicht reiſſen. N 

Laſt vns der bruͤderlichen lieb vnd Chriſtlicher gedult gegeneinan- 
der nicht vergeſſen / noch von ſolcher durch die brandtſtoͤrcher abwen- 
dig machen. | 12 

Laſt ung nit zulaſſen / daß diefe frembden ja ſchaum der erden vnſe⸗ 
re guter vns abrauben vnd beſitzen. 

Laſt vns ſehen laſſen / daß die hochgelobte teutſche Nation / noch nit 
jr altes ſtreitbares hertz / auer haltung jrer freyheit / vnd loͤblichem her- 
tommen verlohren / ſondern ſolche gegen dem wahren Endtichriſten / 
dem Papſt zu Rom zuerhalten / allen muͤglichen fleiß / mit darſetzung 
leibs / guts vnd bludts / anwenden. 

Saft vns deß Allmechtigen ernſtes gebott / fo er dem heiligen pro- 
pheten Moſi / im fuͤnfften buch am dreyzehenden capitel gegeben nach- 
ſetzen / vnd dieſe falſche propheten / fo ung ſcheinbarlich von Gott dem 
Allmechtigen zu lauterer abgoͤtterey vnd frembden göttern / die vnſere 
voraͤltern nicht getennt / fuͤhren woͤllen / biß in den todt verfolgen / da 
mit nicht allein der leib / ſonder auch vnſere ſeelen nicht verderbet / vnd 
dem Herrn vnſerm fchöpffer verloren werden. 

Saft ons nit zulaſſen / daß vnſer Nation durch auffnehmung dieſer 
moͤrder vñ anſtiffter alles vnheils / vor ein moͤrdergruͤbẽ geacht werde. 

Wann wir nun dahin durch Gottes gnadt geſinnet weren / Gott 
dem Allmechtigen nach feinem wort vnd offenbarten vnfehlbaren wil⸗ 
len die ehr zugeben / der beruffung Gottes folgen / feinen geboten nach 
zuleben / vnd alſo ein Chriſtlichen wandel in wahrem glauben / an 
Chriſtum vnſern Herrn / führen / als iſt ohn allen zweiffel das wir 
in gutem frieden ruͤwiglich vnd Gottſeliglich alhie vnſer leben voll- 
bringen / vad hernacher daß ewig leben erer ben werden. 


Solte 

Solte aber daß gegentheil vns ſampt oder inſonderheit zuuerfol⸗ 
gen nicht ablaſſen / vnd von der vbermaͤſſigen abgoͤtterey nit abſtehen 
wolten / noch dieſe gotttloſe Jeſuiter gaͤntzlich abgeſ chafft werden / ſo 
iſt gewiß / daß der lebendige Gott / welchem hoͤhers nicht zuwider als 
abgoͤtterey oder fleiſchliche vnzucht ſolche vnſere vergeſſenheit / vñ vn⸗ 
danckbarkeit / mit allerhandt plagen / inſonderheit dem erbfeindt Chri- 
lichen namens dem Tuͤrcken heimſuchen on ſchrecklich ſtraffen werd. 

Erfordert demnach die hohe notturfft / wir vns auß wahrem rew⸗ 
igem hertzen zu Gott / nach feinem willen / wie er ſich im propheten Je⸗ 
ſaia am 59 capitel erklaͤrt / mit bekennung vnſerer ſuͤnden / abſtehung 
von derſelben / vnd vorfaß zu einem vnſtraͤfflichen leben begeben / be⸗ 


kern / als moͤchte vnſer gebet vor Gottes ohren kommen / vñ vor feinem 


angeſicht annemlich ſein. ö 


Vnd wolle zum beſchluß der guthertzige leſer es nicht darfür hal⸗ 


ten / daß dieſes vorgemeltes auß einem ſondern boͤſen eyffer oder haß 
gegen die Jeſuiter oder jren anhang gemacht ſey / ſondern vielmehr 
der loͤblichen teutſchen Natlon zur warnung / vnd das man ſich andere 
reich zum exempel ſein laſſe / damit man nicht durch ſolche ſchaͤdliche 


leut zum ewigen vnd zeitlichem verderben geſtuͤrtzet werde / geſtellt ſe⸗ 


Den Jeſuitern aber ſolte es billich dahin dienen / daß nach dem ſie 
ſehen / daß der gantzẽ Chriſtenheit / jr grauſame blutdurſtige / geltgeitzt 
ge anſchlaͤg / offenbar worden / daß ſie williglich daruon / Gott zu 


ehrn / der Chriſtenheit zu guten / von jrer grauſamkeit abſtehen / damit 


ſie vnd andere ohne gefahr ſein / vnd mit vus ruͤwiglich leben moͤgen / 
dann zwar kein Chriſt jr zeitliches noch ewiges verderben begert / fon- 
der daß ſie durch den heiligen Geiſt bekehret / vnd mit allen glaubigen 


erben vnd beſitzer deß ewigen reichs / mit vnſerm haupt Jeſu Chriſto 


fein moͤgen / von hertzen wuͤnſchen. Daß woͤlle die aller hoͤchſte 
Dreyfaltigkeit / Gott Vater / Sohn / vnd heili- 
ger Geiſt genediglich verleihen 
e, 


6 


d in Vrthell 

OVrtheil eines hohen Raths / 


e U ’ N 
Deß koͤniglichen Parlaments zu 
Pariß / gegen vnd wieder Johannem haſtelium / 
einen jungen ſtudenten / bey den Jeſuitern im Collegio 
Clare montano beklagten / der an der königlichen May. Heinn ice 
dem vierten / als einem vater deß vaterlands / einen mordt be- 
gehen woͤllen / vnd feine mörderifche handt an 
jre May. gelegt. 


Ach verſamleten beyden deß hohen vnnd niedern raths deß 
koͤniglichen Parlaments zu Pariß / vnd anhoͤrung der pein- 

lichen klag / ſo der königlichen May. als anwalt jrer May durch 

den procuratorem generale m als klaͤgern / gegen vnd wider Johan- 
nem Chaſtelium einen jungen ſtudenten in dem Jeſuiter Collegio 
Clare montano genannt / vnd jetziger zeit in der koͤniglichen May. 
hafften / als beklagten anderntheils / iſt auff gepflogene erkuͤndigung / 
vnd ſein deß beklagten ſelbſt bekanntnuß / deßgleichen ſein beklagten 
geweſenen præceptoris guerteti eines prieſters vnd Jeſuiters / wie 
dann auch beyder / deß beklagten vater vnd muter Petri Chaſtelij vnd 
Dionifie Itaſarde auſſagen / vnd bekanntnuß / vnd darauff von dem 
precuratorn general gethanem beſchluß / geſprochen vnd erkennt: 
Daß beruͤrhter Johan Chaſtelius beklagt vnd vber zeugt worden / 
daß er gegen ſeine hoͤchſte Oberkeit dem koͤnig / durch anlegung ſeiner 
moͤrderiſchen handt / crimen læſæ maieſtatis, ſo wol gegen Gott als 
menſchen begangen / vnd demnach ſol ſich der beklagt zur ſtraff / erſtlich 
in feinem haupt / vnter die furnembſte pfort der kirchen zu Pariß ſtel⸗ 
len / vnd ein wachßenes liecht zweyer pfundt ſchwer / in ſeiner handt 
haben / vnd kniendt offentlich bekeñen / daß auß anreitzung vnd beweg- 
nuß / er die verraͤtheriſche / ſchreckliche / vnd vnerhoͤrte mordthat im 
ſinn gehabt / vnd alſo dem koͤnig / mit einem meſſer ins geſicht verletzt / 
neben dem / daß er auß anſtifftung vnd vnterweiſung / verfluchter vnd 
gottloſer leut / offentlich vorm gericht geſagt habe / daß jedermennig- 
lich erlaubt ſey / die koͤnige / fuͤrnemllch aber / koͤnig Heinrichen den 
vierten dieſes namens / vnd regierenden koͤnig in Franckreich / als ei- 
nen abtruͤnnigen von der kirchen / vnd fo lang er nicht vom Papſt 
angenommen / vnd zum koͤnig beſtaͤtigt ſey / zu toͤdten vnd vmbzubrmn⸗ 
gen 

gen macht haben / dieſe ſeine begangene miſſethaten ſeyen jm leydt / 
bitte Gott / den koͤnig vnd richter vmb gnadt / nachgehends / ſol er auff 
einen niederigen ſchlitten / biß an die richtſtatt gefuͤhret / vnd daſelbſt 
mit glüͤenden zangen / an arm vnd hüfften gepfet werden / in ſeiner 
rechten handt ſol er daß meſſer / darmit er den mordt begehn vnd vol- 

| wollen / halten / vnd dieſelbe abgehawen / folgens fein leib mit 
vier pferdten / in vier theil geriffen / vnd die ſtuͤck ins fewer geworffen 
vnd zu aſchen gebrennt werden. A Alz 27 | 
eiter wirt erkannt / dz deß beklagten gůter / wie die namen haben 


moͤgen / confiſcirt, vñ dem koͤnig eingeraumbt werden ſollen. Ehe vnd 


zuor aber obgemeldt vrtheil ins werck gericht / ſol bemeldter beklagcer / 
Johan Chaſtelius ferner peinlich befragt / vnd von jme / was er vor 
rathgeber anhenger vnd geſellen / ſo zu ſolchem mordt anleitung ge⸗ 
ben / oder nachmalen ſolches ins werck zurichten vorhaben moͤchten / 
erkuͤndigt werden. ee ee ee eee et 
Es verbeut auch hiemit das koͤnigliche Parlament vnd raͤth / allen 
vnd jeden / was würden oder ſtands die ſeyen / daß fie fich der vorge- 
meldten wort / als / welche aͤrgerlich / auffruͤhriſch / gegen Gottes wort / 
vnd alſo vor fegerifi ch san werden / ſich gaͤntzlich bey vermeidung 
der ſtraff / ſo gegen die verbrecher gegen jre hoͤchſte Obrigkeit vorge- 
nommen 1 ſollen. Darneben ſetze / ordnen vnd ſprechen 
hiemit obgemeldtes Parlament / daß alle prieſter vnd ſtudenden in der 
eſuiter Collegio Claremontano / and) alle andere / fo ſich zu der 
Jeſuitiſchen geſelſchafft halten vnd bekennen / als verfuͤhrer der ju 
gende verurſachern alles vnfriedlichen lebens feindt deß konigs vnd 
ſeines reichs / nach verkuͤndigtem dieſem vrtheil / jnnerh alb dreyer ta⸗ 
gen / auſſer Pariß / vnd allen andern orten / da ſie jre Collegia haben / 
weichen / vnd fünffsehen tag darnach daß gantze koͤnigreich Franck. 
reich reumen ſollen. Mit dem anhang / da fie demſelben nach verlauf- 
fung angeſetzter zeit nicht nach ſeßen / vnd anderſtwo betreten wuͤr⸗ 
den / man ſich gegen fie weniger nicht / als reos criminis læſæ maie- 
ftatis ‚die ſtraff vornemen wirkt. Ku 2 
Ferner ſollen alle jre guter / ſo wol beweglich als vnbewegliche zu 
Gottes ehr / nach deß Parlaments erkanntnuß angewendet vnd ge⸗ 
ordnet werden. 2 1 | 
Vber diß befichlt vnd verbeut hiemit das Parlamente / daß keiner 
deß königs vnterthan feine kinder / auſſer dem koͤnigreich zu 10 Je- 
e ſiiitern / 


34 Seet der Jeſuiter. 


ſuttern / zu deren Collegien oder ſchulen thun / vnd verſchicken ſol / 
vnd das bey obgemeldter ſtraff / l ſæ maieſtatis. 

Mehr beſihlt vnd ordnet obgemelt Parlament / daß diß vrtheil vnd 
ſpruch als balden in alle prouintzen vnd aͤmpter deß koͤntgreichs 
Franckreich geſchickt / vnd befohlen werden / dieſem geſprochenen 
vrtheil wuͤrcklich nach ſetzen. Befehlendt hiemit allen amptleuten 
ſampt vnd ſonder / daß fie als baldt / nach empfahung vnd verfündig- 
ung dieſes vrtheils / demſelben gehorſamen ſollen. Wie dann auch deß 

tocuratoris generalis anwaͤldt vnd befelchhabern / jnen darzu 
alle handt biethen ſollen. Da man aber befinden wirdt / daß ſie hier- 
innen keinen fleif anwenden / vnd ſeuͤmig erfunden wuͤrden / dieſelben 
follen alsbaldt / jrer dienſt entſetzt werden. 

Diß vrtheil iſt den 29. D ecembris im jar 1794. geſprochen / vñ an 
Johann Chaſtelio volnzogen / vnd folgends / die Jeſuiter dep tönig- 
reichs Franckreich verwieſen worden. | Wr 


— 
w e 


Inhalt dieſes Jeſuiter Spiegels nach 
der zahl geſetzt. ä 


Der ingang mit einer danckſagung / daß Gott die ſchaͤdliche Seet 
der Jeſuiter offenbaret. OR hu SA nde 

Irſach warumb diß ſchreiben in teutſcher ſprach außgangen / zur 
warnung ſich vor ſchaden zuhuͤten. 

Woher die Jeſulter jren anfang haben. 

Wie fie ſich vnterm falſchen ſchein / der heyligkeit in alle reich der 
Chriſtenheit ingeſchleifft. ch 1 | 

Daß fie die jugendt in freyen fünften vnterweiſen / vñ alſo alte vnd 
junge in jre ſtrick gebracht. | | 

Daß ſie die jugendt von Gottes wort zu allem gremel deß Pap⸗ 
ſtumbs gebracht. . 

Auff die verfuͤhrung von Gottes wort folget abgoͤtterey / darauß 
allerhandt vntugendt erfolgen. en 

Durch was mittel / fie die jugendt in ſolchem aberglauben vnd 
jrem zwang behalten. | 

Was die Jeſuiter vor gewinn auß ſolcher jrer Inſtitution haben 
vnd erwarten. 

Die Jeſuiter vermanen die arme jugendt zur verfolgung der ar- 
men Gottſeligen Chriſten. N * 


— 


Daß de Jeſulter die nicht duldten / ſo jrem befelch nicht nachkom- 
men / ſondern dieſelben verfolgen. 
Frucht fo auß der Jeſuitiſchen Inſtitution erwachſen. 5 
Erinnerung / daß man obgemeldtes wegen der Jefniter / im reich 
teutſcher Natlon nicht dulden ſol. e | 
Wie die Jeſuiter durch mittel ihrer diſcipulen einen zugang bey 
den groſſen Herren bekommen. | Au 
Warzu ſolches den Jeſuttern dienlic t. 
Was die Jeſuiter / nach dem fie jren fuß auff die cantzel vnd rath⸗ 
heuſer geſtelt/ ferner vorgenommen. 
Inquiſitio Hiſpanica / vnd jr angehoͤrende tyranney / ſo ſie in 
Franckreich vnd Niederlanden geuͤbet. | 3 
Was ſie gegen dem koͤnig in Hiſpanien / vnd jrer May. Sohn vor 
e EN EEE EL URBENEN 
Caniſij eines Jeſuiten raachglerig ſchreibẽ an keyſer Ferdinandt / 
gegen feiner May. Sohn Maximilianum den zweiten. 
Vnruh vnd blutuergieſſen / ſo die Jeſuiter in Franckreich / ſo wol 
als den koͤnig ſelbſt / alſo den vnterthanen geuͤbet. 
Mordt vnd jammer / ſo die Jeſuiter zu Portugal getrieben. 
Was die Jeſulter in Ju dia vor mordt begangen / vnd wie ſie die 
vnwiſſende leut zu jrer falſchen meinung vnd abgoͤtterey gezwungen. 
FWarumb vnd zu was Intent die Hiſpaniſche Armada von der 
Jeſuiter Sect erprackieirt / vnd was endt fie genommen / mit ange- 
henckter erinnerung. N | 
5 die Jeſuiter in Poln vnd Schweden / vor verderbnuß an⸗ 
gericht. f N 
Warnung an die teutſche Nation / vor der Jeſuitiſchen Sect / vnd 
daß Gott ſolche falſche vnd ſchaͤdliche verführer / vmb vnſerer ſuͤnden 
willen / in vnſer geliebtes vaterlandt geſchickt / vnd geduldet werden. | 
Daß die Jeſuiter / je vorhaben / noch nicht in teutſcher Nation 
vollbringen koͤnnen / doch alles zu werck gericht. l 
Was der Religions vnd landt frieden in teutſcher Nation vor nutz 


geſchafft. 
Durch was mittel die Jeſuiter / beyde Religion / vnd auch dar 
durch den landtfrieden / vbern hauffen geſtoſſen. 
Jeſuiter reinen die geiſtliche Fuͤrſten gegen ire vnterthanen. 
Verhetzung der groſſen Prelaten / gegen die genachbarten. 
Die Jeſutter haben die hoͤchſte Oberkeit beweget / man ar 
5 ö 1 3 andt 

ſtandt ſich zur Augſpurgiſchen Confeſſion zubekennen vnd öffentliche 
exercitia zu haben geſtatten ſol / was darauß erfolgen n ge. 
Profeflio fidei, ſo die Jeſuiter erpracticirt vnd in n vnd nie 
dern ſtifften ingefuͤhrt vnd auffgedrungen worden / was darauß ent⸗ 
ſtehen moͤge / vnd man ſich zubefahrn. Er VOTEN 
Eydt / ſo die Paͤpſtliche geiftliche thun muͤſſen / iſt gegen die Chrifl- 
liche bruͤderliche lieb. | 
Beſchretbung def Jeſuiteriſchen vnerſettigen gelte. 
Beſchreibung der Jeſutter groſſe macht vnd reichthunmd. 
Ermanung an die teutſchen / daß fie die Jeſuiter abſchaffen follen- 
Vas die Jeſuiter vor ſchaden der Chriſtenheit gethan / articulirt / 
durch fragen geſetzt. | 
Aber maliche erinnerung an teutſche Nation vnd Fuͤrſten zur Got⸗ 
tes furcht / vnd daß ſie als manliche teutſchen / gegen dep Papſts gre⸗ 
wel vnd tyranney / ſich erzeigen ſollen. in 
Beſchluß / daß diß ſchrelben nicht auß haß vnd neydt / gegen die 
Jeſuiter / ſondern zur warnung beyder der teutſchen Nation / auch 
Jeſutter geſtelt / mit angehencktem wunſch vnd begern. Der Allme 
tige / durch feinen heiligen Geiſt / die Jeſutter erleuchten / vnd ſie der 
ewigen ſeligkett theilhaffeig machen wolle / Amen. bi 
Vrtheil eines hohen raths def königlichen Parlaments iu Pariß / 
contra Iohannem Chaftelium einen jungen ſtudenten bey den Je- 
ſuitern im Collegio Claremontano beklagten crimi- 
nis læſæ maieſtatis vnd pa- 
ticidæ. 

